Svakodnevno neko traži zaštitu osnovnih prava\nNaslovnica Sjeverni Sandžak Novi Pazar Svakodnevno neko traži zaštitu osnovnih prava\nNovi Pazar – Službi besplatne prave pomoći Sandžačkog odbora za ljudska prava u Novom Pazaru dnevno se javlja makar jedan građanin koji na taj način traži pomoć u zaštiti nekog od uskraćenih prava, rekla je danas predsjednica Odbora Semiha Kačar.\nKačarova je Sto plus radiju rekla i da se građani najčešće žale na zapošljavanje po partijskoj liniji, “kada je članska knjižica jedna od najjačih preporuka za posao u državnim službama”, ali i na sporo ili nepravično suđenje.\nOna je ocijenila da besplatna pravna pomoć ponekad nije dovoljno brza, ali da u najvećem broju slučajeva uspe da riješi makar dio problema građana koji nisu u prilici da sebi angažuju advokata.\n“Većina njih je tako uspjela da ostvari svoja prava, a građanima mogu da dam savet da ne odustaju dok ne istroše sve pravne mogućnosti i da se nakon toga obrate Međunarodnom sudu u Strazburu”, rekla je Kačarova.\nPosljednji slučaj koji je angažovanjem redakcije Sto plus radija dospijeo u javnost je vezan za novopazarski katastar, pošto je Odbor zatražio objašnjenje na koji način su četiri ara parcele u vlasništvu jedne stare i samohrane žene u zemljišnim knjigama zavedeni kao tuđe vlasništvo.\nPosle intervencije Sandžačkog odbora za ljudska prava i pritiska javnosti, katastar je uspio da pronađe i sortira dokumentaciju kojom je, posle nekoliko godina obijanja šaltera, Halima Mahmutović uspjela da dobije posjedovni list sa ispravno upisanom ukupnom površinom placa na kojem posjeduje bespravno podignutu kuću.


Počelo rušenje u Topolskoj, građani najavljuju blokadu saobraćaja (VIDEO) - Društvo - Dnevni list Danas\nPočetna » Društvo » Počelo rušenje u Topolskoj, građani najavljuju blokadu saobraćaja (VIDEO)\n4Piše: Danas Online 12. septembra 2018. 10.18 Izmenjeno: 10.40\nJutros osim radnika koji rade na rušenju zgrade, nije bilo okupljenih nezadovoljnih građana. Iz Udruženja građana Toplolska kažu za sajt Danasa da ukoliko tokom dana ne dobiju odgovor od inspekcije i ako inspektori ne izađu na teren podneće prijavu zaštitniku građana opštine Vračar i blokirati saobraćaj u Topolskoj ulici.\nRušenje, topolska, Vračar, zgradaBeograd\nDoMaly Vesić kaže:\n12. septembra 2018. u 10.42\nJel ta topolska na Kopu,znači počelo je\n12. septembra 2018. u 11.18\nВи сте бирали своје руководство града, чему сада жалбе народу?\n12. septembra 2018. u 13.28\nNa Vracaru sigurno niko nije birao ovu posast, u tome je fora. Kad kazem na Vracaru, mislim na vracarce\nImate pozdrave iz NS-a, gde su srusili za sada trscare i jednu zgradu u centru, obe lokacije pod zastitiom drzave. Sada najavljuju i rusenje Spensa, jedinog ozbiljnog sportskog centra u NS-u.


Usluge servisa i održavanja obezbjeđuju nesmetano funkcionisanje instaliranih sistema, brzu reakciju u slučaju smetnje i otklanjanje problema u najkraćem roku.\nZa razliku od konkurencije koja nakon instalacije opreme i integracije sistema nerijetko ostavlja klijenta da se sam snalazi sa svakodnevnim izazovima i problemima koji se neminovno sreću tokom eksploatacije, naši klijenti nikada nisu prepušteni sami sebi. Koving ima profesionalni tim posvećen isključivo pružanju podrške klijentima kroz usluge servisa i održavanja u garantnom i vangarantnom roku kao i uvijek spremnu opremu i rezervne dijelove na lageru čime garantujemo visok kvalitet, trenutan odziv i rješavanje problema u najkraćem roku. Prateći aktuelne trendove, naša IP bazirana rješenja imaju daljinski pristup, čime su omogućeni i servis i održavanje na daljinu što još više doprinosi brzini i efikasnosti podrške klijentima.\nKoving pruža i usluge servisa i održavanja sistema detekcije i dojave požara što je za naše klijente posebno značajno, ne samo zbog toga što ovi sistemi osiguravaju bezbjednost ljudi i imovine već i zato što je njihovo održavanje zakonska obaveza. U skladu sa važećim propisima, sva pravna lica su u obavezi da dva puta godišnje provjere funkcionalnost kompletnog sistema detekcije i dojave požara u svojim objektima.\nZahvaljujući podršci koju pružamo kroz usluge servisa i održavanja, naši klijenti mogu spokojno da se posvete svom poslu znajući da im je omogućeno uvijek nesmetano korišćenje svih funkcionalnosti sistema.


PRIČE POMOĆ NEMOJ BITI ALKOHOLIČAR\nNEMOJ BITI ALKOHOLIČAR October 5, 2020\nUdruženje „Jug Bogdan“ će u sklopu projekta „Nemoj biti alkoholičar“ , a koji je finasijski podržao Grad Propulje, organizovati tribinu 7. oktobra 2020. godine u dvorištu Srednje poljoprivredne škole, ali je i pripremio predstavu ,,Šta je to u ljudskom biću što ga tera prema piću“ koja će se za srednjoškolce odigrati istog dana od 19.00 sati u Domu kulture. Sve aktivnosti, među kojima je i podela propagandnog materijala, sprovešće se uz primenu mera zaštite od virusa kovid 19.\n-Ceo projekat treba da utiče na mlade ljude, da ozbiljnije i zrelije sagledaju fenomen alkoholizma, i da ukaže na opasnost koje nosi sa sobom prekomerno konzumiranje alkohola. Sprovodeći ovaj projekat mi pokušavamo da podignemo svest o štetnosti alkohola na savremen i moderan način. – objasnio je koordinator projekta „Nemoj biti alkoholičar“ Danijel Jovanović ističući da su ciljna grupa ovog projekta pre svega srednjoškolci.\nPredstava je urađena prema tekstu Dušana Kovačevića koji nikada nije izvođen u pozorištima sem u Novom Sadu daleke 1976. godine.\nPored Umetničke grupe Galerije ,,Fil-art“, u predstavi glume i učenici Dramskog studija Gimnazije, Vladimir Marković, Ignjat Jovanović, Tijana Milenković i Đorđe Joksimović.\nVeliku zahvalnost Udruženje izražava Božidaru Filipoviću, koji je ustupio prostorije galerije „Filart“, za rad i pripremu predstave, a predstava je premijerno za građanstvo izvedena baš u ovom prostoru.\nOvu predstavu su već imali prilike da vide u Blacu, a dobila je poziv da bude izvedena i u Soko Banji i Leskovcu na festivalu režije, koji se organizuje u novembru mesecu.\nPredavanje i izrada flajera povereni su partnerskoj organizaciji u ovom projektu, udruženju Centar za edukaciju, razvoj ličnosti i mentalno zdravlje ,,Svetovid“ iz Prokuplja. Ova aktivnost se sprovodi u saradnji sa Đačkim parlamentom Gimnazije.\nPreuzeto sa: https://prokupljenadlanu.rs/drustvo/nemoj-biti-alkoholicar-9082.htm\nNEMOJ BITI ALKOHOLIČARProkupljeProkuplje na dlanuUdruženje Jug Bogdan\nPrethodnoPored informativnog, portal ima i zabavni karakter, a ovaj sadržaj izložen je u nekoliko tematskih kategorija, namenjenih svim uzrastima.\nSledećePREDUZETNIK IZ BiH DOKAZAO: SKRAĆENO RADNO VRIJEME – VEĆA PRODUKTIVNOST


Jul, 2007 No. 60\nOd sredine jula srpsko tržište štampe bogatije je za još jedan prestižni internacionalni brend među magazinima. Reč je o čuvenom magazinu “Hello!” koji je potekao od španskog nedeljnika “Hola!” i izlazi u 11 lokalnih izdanja (Španija, UK, Rusija, Turska, Tajland, UAE, Grčka, Kanada, Indija, Malezija i Meksiko) a izvozi se u 60 zemalja sveta.\n“Color Press Grupa” (član Asocijacije medija) je potpisala ugovor sa kompanijom “Hello! Limited” i svrstala Srbiju u red zemalja koje imaju svoju verziju ovog luksuznog celebrity magazina.\nSrpsko, 12. po redu izdanje magazina “Hello!” izlaziće kao dvonedeljnik, svakog drugo petka i prodavaće se po ceni od 80 dinara, a pored Srbije biće u prodaji i u Crnoj Gori, Bosni i Hercegovini i Makedoniji. Srpski “Hello!” će pored domaćih javnih ličnosti posebnu pažnju posvećivati i internacionalnim zvezdama u čemu će mu svakako pomoći ekskluzivno pravo na objavljivanje fotografija sa velikog broja događaja iz krugova svetskog džet-seta na koje “Hello!” ima internacionalna prava.\nMagazin, izuzetno kvalitetno štampa „Color Print“ d.o.o. a distribucija je poverena kompaniji „Distri Color“.\n“NOVOSTI” PROMOVISALE “POSLEDNJU KNJIGU”\nKompanija “Novosti” (član Asocijacije medija) predstavila je prvu knjigu iz novopokrenute edicije “Promocije”. Reč je o “Poslednjoj knjizi”, najnovijem trileru visokotiražnog autora Zorana Živkovića.\nInače, roman je još u fazi nastajanja otkupljen za objavljivanje u osam zemalja a nekoliko producentskih kuća je pokazalo interes da radnju romana pretoči u film.\nIstičući da je “Poslednja knjiga” štampana u početnom tiražu od 20.000 primeraka, Manojlo Vukotić, direktror i glavni urednik Kompanije “Novosti” najavio je da će edicija “Promocija” uskoro biti obogaćena novim rukopisima poznatih srpskih pisaca.\nREKORD “KOMERCIJALNE BANKE”\nKomercijalna banka, lider po visini štenje građana na domaćem finansijskom tržištu, odabrala je prelepi ambijent sedišta Asocijacije medija da novinarima predstavi najnovije poslovne rezultate i ostvarene uspehe. Dr. Predrag Mihajlovic, zamenik predsednika banke i Goran Milićević, izvršni direktor za poslove marketinga i razvoj novih bankarskih proizvoda obavestili su prisutne da su građani Komercijalnoj banci poverili rekordnih 700 miliona evra devizne štednje. Novom “Akcijom stimulativne štenje” banka želi da se građanima zahvali na ukazanom poverenju i da im ponudi mogućnost devizne štednje uz dodatnu stimulativnu kamatu. Najnovija akcija Komercijalne banke trajaće do 15. Avgusta, a detaljne informacije mogu se dobiti u svakoj od ukupno 262 ekspoziture ove banke.\nRRA: FREKVENCIJE, PRESUDE, PRIGOVORI, OSPORAVANJA… (I)\nVrhovni sud Srbije saopštio je početkom jula da je uvažio žalbe osam emitera i poništio rešenja Saveta Republičke radiodifuzne agencije (RRA) u vezi sa dodelom nacionalnih i dozvola za emitovanje programa na teritoriji grada Beograda. Uvažene su tužbe televizije RTL, Radija Balkan, Radija 24, televizije "Palma LTD", Radija Skaj, Radija "Hit", "Beomaksis radio" i Kriket radija. U obrazloženju presuda se navodi da je Savet RRA, donoseći rešenja o izdavanju dozvola za emitovanje programa, odlučivao po slobodnoj oceni, što ne proizilazi iz Zakona o radiodifuziji. U obrazloženju presude VSS napominje se da Vrhovni sud ovim presudama nije dodelio dozvole za emitovanje programa, niti je na bilo koji način preuzeo nadležnosti Saveta RRA.\nPredsednik Saveta RRA Nenad Cekić i zamenik Aleksandar Vasić izjavili su da presuda Vrhovnog suda Srbije nije utemeljena na zakonu već da ima za cilj destabilizaciju stanja u radiodifuziji. Vasić je precizirao da RTL neće dobiti frekvenciju za emitovanje programa dokle god su on i predsednik Saveta RRA Nenad Cekić na tim položajima. Cekić je odluku VSS prokomentarisao kao “školski primer državnog udara u političkoj teoriji i praksi”.\nRRA: FREKVENCIJE, PRESUDE, PRIGOVORI, OSPORAVANJA… (II)\nReagujući na izjave Nenada Cekića i Aleksandra Vasića, predsednika i zamenika predsednika Saveta RRA Vrhovni sud Srbije saopštio je da članovi Saveta RRA, koji kritikuju rad suda i sudija, takvim ponašanjem pokazuju da "nisu dostojni svoje funkcije". Kako je saopšteno, predsednik Saveta RRA Nenad Cekić i njegov zamenik Aleksandar Vasić neprimerenim napadima na sudije i kritikovanjem presuda Vrhovnog suda "bezobzirno podrivaju državni sistem, omalovažavaju sud i pozivaju na nepoštovanje zakona".\nVrhovni sud Srbije je ocenio i da nastojanje da Savet RRA bude "iznad svih organa vlasti u ovoj zemlji i izvan svake kontrole" rezultira i napadima na predsednika i na sudije tog suda.\nIstovremeno, sve nacionalne komercijalne TV stanice sa legalnim dozvolama za rad izdale su zajedničko saopštenje u kom se navodi da podržavaju rad Republičke radiodifuzne agencije.\nU ovom saopštenju se navodi da je RRA, sprovođenjem niza mera i zakonskih okvira uticala na znatno smanjenje piraterije. “Frekvencije za emitovanje programa dobili smo po okončanju javnog i transparentnog konkursa” - navodi se u saopštenju koje su potpisali TV Foks, Pink, Avala, B92, Košava i Hepi TV.Nacionalni komercijalni emiteri zalažu se za sprovođenje zakona, kao i da oni načelno podržavaju rad Vrhovnog suda Srbije, ali se suprotstavljaju svakom mešanju, koje bi za posledicu imalo ugrožavanje nezavisnosti RRA.\nRRA: FREKVENCIJE, PRESUDE, PRIGOVORI, OSPORAVANJA… (III)\nSavet Republičke radiodifuzne agencije doneo je niz odluka, kojima je potvrdio sopstvene odluke donete pre godinu dana, kada su izdate dozvole za emitovanje programa na nacionalnom nivou i teritoriji Beograda. Savet je ponovo odlučivao o ovim pitanjima, jer je Vrhovni sud Srbije (VSS) uvažio žalbe osam televizijskih i radio stanica, poništio prethodne odluke Saveta i vratio ih na ponovno razmatranje.\nSavet RRA doneo je i odluku o izdavanju trajnog naloga za apsolutnu zabranu emitovanja programa svim emiterima koji nisu dobili dozvole za teritoriju Srbije i Beograda i gašenje svih nelegalnih emitera, uz zahtev Ministarstvu unutrašnjih poslova za asistenciju.\nČlan Saveta RRA Vladimir Cvetković rekao je da je ovo telo odbilo prigovor nemačke kompanije RTL na odluku o izdavanju nacionalnih frekvencija, prigovor TV Palme na odluku o dozvolama za emitovanje na području Beograda, a doneta je i odluka o zabrani emitovanja programa "Palme", koja je dužna da po dobijanju rešenja o zabrani prekine rad. Odbijeni su i prigovori šest radio stanica na dozvole za emitovanje radio programa u Beogradu.\n“ABC SRBIJA” ODITOVALA MAJKSE TIRAŽE\nPrema majskom izveštaju ABC Srbija, jedine oditorske kuće u Srbiji, od izdavača koji su prihvatili verifikaciju tiraža svojih izdanja, najtiražniji dnevnik u maju su i dalje "Večernje novosti" sa prosečno 165.988 dnevno prodatih primeraka. Najtiražniji nedeljnik je "Svet", najtiražniji dvonedeljnik "Bravo", a mesečnik sa najvećim tiražem je "Džoj", sa 30.484 primerka.\nU periodu april i maj došlo je do porasta prodaje "Večernjih novosti" u odnosu na prvi kvartal ove godine.\nTELEKOMOV PROMOTIVNI ADSL PAKET\nKompanija Telekom Srbija a.d. (pridruženi član Asocijacije medija) je, povodom svog desetog rođendana, pripremila specijalnu ponudu za postojeće i buduće korisnike interneta. Rođendanski promotivni paket obuhvata ADSL priključak brzine 512Kb/s bez naplate priključne takse, uz pretplatu za prva tri meseca korišćenja, Haloplus karticu i Halo karticu - za svega 1.999 dinara.\nKampanja prodaje ovog paketa počela je u junu, a zbog velikog interesovanja produžena je i na ceo juli mesec. Da bi korisnik postao, kako kampanja najavljuje, deo “internet čarolija”, dovoljno je da pozove Telekomov Kontakt centar na broj 9813, ili da podnese onlajn prijavu, koja se nalazi na sajtu: www.telekomcentar.com\nSPORAZUM VAC-a I MEĐUNARODNE FEDERACIJE NOVINARA\nMeđunarodna federacija novinara (IFJ) i nemački medijski koncern VAC (WAZ), pored ostalog, suvlasnik kompanija Politika N&M i Dnevnik Vojvodinapress (članovi Asocijacije medija) u Briselu su potpisali sporazum u cilju zaštite slobode štampe, unapređenja kvaliteta standarda u novinarstvu i obezbeđivanja poštenih radnih uslova za zaposlene u medijima. Evropski komesar za informativno društvo i medije Vivijan Reding izjavila je da je potpisivanje ovog sporazuma "snažna poruka da je kvalitetno novinarstvo uslov za upražnjavanje demokratskih sloboda". Glavni direktor VAC-a Bodo Hombah naglasio je da "nema kvalitetnog novinarstva ako to nije i ekonomski cilj" i predočio da za "VAC nije važno koja je stranka na vlasti i njena politika, već novinarski profesionalizam". Hombah je objasnio da je VAC upravo zato sklopio sporazum s novinarskom federacijom IFJ, uz opasku da je "štampa jedna od poluga demokratije".\nDELTA PREUZELA TROPIC\nDelta Maxi, koji posluje u okviru Delta Holdinga (pridruženog člana Asocijacije medija) potpisao je u Banja Luci ugovor o preuzimanju kompanije Tropic-maloprodaja iz Banja Luke.\n„Izuzetno smo zadovoljni potpisivanjem ugovora o preuzimanju i ovo je, zvanično naš prvi izlazak u region”, rekao je posle potpisivanja Dragan Filipović, generalni direktor Delta Maxija. “Ovaj ugovor će svakako imati i značajne pozitivne efekte na privredu obe zemlje i siguran sam da će doprineti još čvršćim vezama između privrednih subjekata sa obe teritorije.”\nTropic je, sa 12 objekata, 25.000 m2 prodajnog prostora i 1.000 zaposlenih, lider u Republici Srpskoj i drugi po veličini prodajni lanac u celoj BiH.\nDelta Maxi svoje širenje u Republici Srpskoj i BiH nastaviće putem grinfild investicija, sa ambicijom da postane i regionalni lider. Dalji planovi Delta Maxija odnose se na širenje mreže u Crnoj Gori, Makedoniji, Albaniji, Bugarskoj, Hrvatskoj, Ukrajini i Moldaviji.\nPREDSTAVLJENI MODELI ZA TRANSFORMACIJU DRŽAVNIH MEDIJA\nMinistarstvo kulture i medija predstavilo je modele po kojima bi mogla da se transformišu informativna javna preduzeća i ustanove kulture čiji je osnivač bivša država Jugoslavija, ili državna zajednica SCG. Na sednici skušptinskog Odbora za kulturu i informisanje istaknuto je da se u narednom periodu mora rešiti status novinske agencije Tanjug, Filmskih novosti, Radio Jugoslavije i Jugoslovenskog pregleda kao i Arhiva SCG, Muzeja istorije Jugoslavije i Muzeja vazduhoplovstva, tim pre što je za ove "savezne institucije" iz ovogodišnjeg budžeta Srbije izdvojeno ukupuno 346 miliona dinara. Pomoćnik ministra kulture za medije Dragan Janjić rekao je da je Ministarstvo napravilo modele za početak razgovora o njihovoj transformaciji. Članovi Odbora za kulturu i informisanje jednoglasno su se složili da ne treba gasiti funkcije navedenih bivših saveznih javnih medija i ustanova, već da njihov status treba rešiti vodeći računa o javnom i ošptem interesu.\nInače, opšta ocena je da je struktura zaposlenih u ovim ustanovama neadekvatna. Prema podacima Ministarstva kulture, Tanjug ima 320 zaposlenih i 197 miliona dinara iz budžeta za 2007. U Radio Jugoslaviji radi 140 zaposlenih, a za emitovanje ovog programa na kratkim talasima i na 12 jezika u budžetu je predviđeno 127 miliona dinara. Filmske novosti zapošljavaju 45 ljudi i ove godine će potrošiti 15 miliona državnih dinara. Jugoslovenski pregled, koji prevodi zakone na strane jezike, ima 12 zaposlenih i godišnji budžet od šest miliona dinara.\nPOŠTA SRBIJE NADMAŠILA STANDARDE SVETSKOG POŠTANSKOG SAVEZA\nU procesu neprekidnog testiranja međunarodnog kvaliteta usluga, koje sprovodi Svetski poštanski savez, prema nedavno objavljenim rezultatima za 2006. godinu, Pošta Srbije (pridruženi član Asocijacije medija) premašila je ciljeve utvrđene od strane Kongresa Svetskog poštanskog saveza, sa 65 odsto poštanskih pošiljki isporučenih u roku od pet radnih dana.\nTim povodom, Eduard Dajan. generalni direktor Svetskog poštanskog saveza, uputio je čestitke Draganu Kovačeviću, generalnom direktoru Javnog preduzeća PTT saobraćaja „Srbija“ uz želje da Pošta Srbije sa takvim radom nastavi i ubuduće i pozivom na razgovor o budućem unapređenju usluga.\nRTS RASPISAO KONKURS ZA LOGO, SCENU I VODITELJE "EUROSONGA 08"\nRadio-televizija Srbije, koja će biti domaćin "Eurosonga" koji će se sledeće godine održati u Beogradu, raspisala je konkurs za logo, izgled scene i voditelje "Pesme Evrovizije", a za najbolja rešenja su predviđene nagrade od 2.000 do 10.000 evra.\nKonkurs je otvoren 30 dana i na njemu mogu učestvovati svi zainteresovani pojedinci iz Srbije i inostranstva. Tri najbolja rešenja vizuelnog obeležja takmičenja biće nagrađena sa 2.000, 3.000 i 5.000 evra, a ideja je da novi logo asocira na Srbiju, mlade i Evropu.\nScena, koja će biti izgrađena u "Beogradskoj areni" mora da asocira na Beograd i Srbiju, da bude sastavljena od pokretnih delova, kao i da izražava istoriju i identitet Srbije. Najkreativnije rešenje podrazumeva nagradu od 10.000 evra. Na konkursu za voditelje mogu učestvovati osobe starije od 18 godina, a u prvom krugu će 100 ljudi biti pozvano na testiranje. posle prvog testiranja će biti odabreane 24 devojke i 24 muškarca, koji idu u drugi krug izbora. Nakon 20 specijalnih emisija, parovi će postepeno ispadati iz konkurencije, a pobednici će biti izabrani na osnovu mišljenja žirija i glasanja gledalaca. Pobednički par će voditi "Pesmu Evrovizije", dok će drugoplasirani voditi "Beoviziju”, odnosno takmičenje za izbor srpske pesme – učesnice.\nCRYPTON, NOVI BREND NA NAŠEM TRŽIŠTU\nKompanija ComTrade (pridruženi član Asocijacije medija), predstavila je, posle višemesečnih priprema, novi brend Crypton. Reč je o televizorima široke dijagonale kao i prenosnim muzičkim uređajima koji će kupcima biti dostupni kako u ComTreidovim prodajnim objektima tako i u prodajnim lancima poput Tempa, Merkatora, MB Rodić... Više informacija o CRYPTON-u možete dobiti ukoliko posetite internet adresu: www.mycrypton.com\nIVAN CVEJIĆ NOVI GLAVNI UREDNIK „BETE“\nNovinska agencija Beta od početka jula ima novog glavnog i odgovornog urednika, Ivana Cvejića (37). Cvejić je ranije proveo sedam godina u novinskoj agenciji Beta, na mestu saradnika, urednika i zamenika glavnog i odgovornog urednika. On je na tom mestu zamenio Dragana Janjića, koji je krajem juna ove godine prihvatio mesto pomoćnika ministra za kulturu, zaduženog za medije. Uređivačka politika agencije Beta, koja ima nekoliko stotina klijenata u zemlji i inostranstvu, ostaje nepromenjena.\nUZ „LINK“ I SVE PO SPISKU\nNajnoviji dvobroj časopisa za profesionalce u elektronskim medijima “Link” bogatiji je za osmo po redu izdanje iz edicije “Link plus”. Reč je o knjizi “Sve po spisku” autorke Tamare Skroze inače novinarke redakcije “Vremena” (član Asocijacije medija). U knjizi, koja nosi i podnaslov “pseudoleksikon novinarstva” sabrani su tekstovi o novinarstvu, koje je autorka objavljivala u časopisu “Link”.\nMARDOK IPAK KUPUJE VOL STRIT ŽURNAL\nNakon neprekidnih pokušaja da se domogne vlasništva nad Wall Street Journal, Mardokova News Corporation je izgleda došla u položaj da „zada završni udarac“. Nakon tročasovnog većanja upravni odbor kompanije Dow Jons, koja je izdavač svetski poznatih novina a istovremeno i zastupnik porodice Bankroft u čijem posedu je kontrolni deo paketa akcija, saopštio je da je spreman da prihvati 5 milijardi dolara tešku ponudu za preuzimanje.\nOdluka još nije konačna, ali je upravni odbor Daw Jons saopštio da će akcionarima predložiti i preporučiti da prihvate Mardokovu ponudu za preuzimanje Wal Street Journal.\nU ENGLESKOJ NAJTIRAŽNIJI „SAN“\nPrema podacima ABC UK, najtiražniji dnevni list tokom juna 2007. godine bio je tabloid SUN sa prosečno, dnevno 2.852.952 prodata primerka. Na drugo mesto se plasirao The Daily Mail sa prosečno prodatim junskim dnevnim tiražom od 2.123.008 primeraka a na trećem mestu je Daily Mirror sa „samo“ 1.433.954 prodata primerka.\nMeđu listovima, koji se na kioscima prodaju nedeljom, na prvom mestu je News of the Worl sa 3.021.301 prodatih primeraka, a drugoplasirani je The Mail on Sunday sa 2.233.504 primeraka.\nUbedljivo najtiražnija britanska besplatna dnevna novina je „Metro“ (sva izdanja) sa ukupno 1.122.052 primerka.\nNEMCI SLUŠAJU RADIO 200 MINUTA DNEVNO\nGrađni Nemačke slušaju radio u proseku 200 minuta dnevno, pokazuju rezultati istraživanja Radne zajednice Analiza medija iz Frankfurta.\nUprkos konkurenciji drugih medeija, zanimanje Nemaca za radio nije poslednjih godina nimalo opalo. Čak četvoro od pet Nemaca starijih od 14 godina svakodnevno sluša radio, navodi se u studiji.\n"Najrevnosniji" slušaoci su zaposleni, koji radio-programe prate skoro četiri sata dnevno. Pri tome muškarci u proseku radio slušaju dnevno oko 20 minuta duže nego žene.\nU Nemačkoj postoji oko 60 radio-stanica u javno-pravnom vlasništvu. Privatne radio-stanice postoje tek od sredine osamdesetih godina prošlog veka a već početkom ove decenije bilo ih je oko 200.\n„EKONOMIST“ LANSIRAO AUDIO IZDANJE\nPrvi među značajnijim svetskim magazinima The Economist je lansirao kompletno audio izdanje namenjeno “čitaocima” sa izrazitim nedostatkom slobodnog vremena, ali i željom da budu kvalitetno informisanji o svetskim ekonomskim tokovima i biznis poduhvatima. Novo, audio izdanje omogućava čitaocima da „prelistaju“ (skroluju) kompletan sadržaj Ekonomista kao i da preuzmu (daunloduju) u svoj računar, ili drugi medij teme, odnosno članke koji ih najviše zanimaju. Ova vrsta servisa ponuđena je besplatno svim pretplatnicima Ekonomista, a ostali mogu da kupe audio izdanje po ceni od 8 dolara.\nUK: SVE VIŠE BESPLATNIH ONLAJN NOVINSKIH SADRŽAJA\nKako prihodi od onlajn oglašavanja sve više rastu tako i britanske novine postaju sve komotnije u nuđenju besplatnih sadržaja na svojim websajtovima, jedan je od zaključaka istraživanja koje je sproveo City University.\nRezultati istraživanja kazuju da prihod od oglašavanja sada čini čak 90 odsto ukupnog prihoda ostvarenog po osnovu onlajn aktivnosti novinskih izdavača.\n“MALI ŠEF” PROTIV VELIKOG “BENETONA”\nBritanski nezavisni lanac drumskih restorana brze hrane “Mali šef” (Little Chef) neće biti prodat italijanskoj kompaniji Beneton ukoliko ne prihvati da, posle kupovine, zadrži logo i znak ovog lanca restorana. Predstavnici sadašnjih vlasnika saopštili su da je reč o izuzetno poznatom britanskom brendu u čiji razvoj i održanje na tržištu su zaposleni investirali mnogo truda i znanja, te da bi ga bilo nekorektno ugasiti. Italijanski Beneton, koji je inače vlasnik lanca restorana Autogrill, želi da kopovinom britanske kompanije svoj brend lansira i u Velikoj Britaniji. Međutim izgleda da bez “Malog Šefa” nema ništa od kupovine.\nU KINI POMAMA ZA ONLAJN KUPOVINOM\nU svom poslednjem izveštaju Kineski centar za Internet saopštio je da će, prema procenama, kineski građani tokom ove godine za kupovinu preko Interneta potrošiti oko 364 milijardi juana (51,52 milijardi dolara) i time nadmašiti prošlogodišnja izdvajanja za ovu vrstu kupovine za čitavih 32 procenta.\nTokom ove godine za onlajn oglašavanje u Kini će biti utrošeno 7,6 milijardi juana.\nNOVI SISTEM FINANSIJSKE POMOĆI ŠTAMPI\nSistem finansijske podrške štampanim medijima u Finskoj biće značajno promenjen od 2008. godine. Izmene sistema će uslediti kako na planu globalne pomoći štampanim medijima tako i u pogledu finansiranja pojedinačnih projekata.\nNa generalnu pomoć računa partijska štampa i to prema formuli koja podrazumeva izdvajanja od 90.000 evra godišnje po svakom poslaničkom mestu koje stranka ima u parlamentu. Za finansiranje pojedinačnih projekata prema novom sistemu predviđeno je da se na godišnjem nivou izdvajaju iznosi ne veći od 500.000 evra.\nRačuna se da će u 2008. godini sredstva za pomoć štampanim medijskima u Finskoj porasti za oko 4.230.000 evra i da će dostići ukupan iznos od 14.260.000 miliona evra.\nNORDIJSKE ZEMLJE NA VRHU IT SVETA\nPrema nedavno objavljenim podacima za 2006-2007. godinu, pet Nordijskih zemalja je na TOP LISTI 10 najvećih investitora u razvoj novih tehnologija, koje generišu ekonomski razvoj. Po ovom izveštaju Danska je preuzela primat od SAD i ubedljivo je na prvom mestu a po stepenu IT razvijenosti slede: Švedska, Singapur, Finska, Švajcarska, Holandija, USA, Island, Velika Britanija i Norveška.\nNOVO LICE MAGAZINA “SAJANTIFIK AMERIKEN”\nNajpoznatiji američki naučni magazin “Scientific American” početkom jula je lansirao novi, znatno unapređen uređivački concept u nastojanju da se održi među sve žešćom multimedijskom konkurencijom. Magazin će ubuduće izdvajati mnogo više prostora za aktuelne naučne vesti, ličnie stavove stručnjaka i nastojaće da bude prisutan na svim najaktuelnijim naučnim punktovima kako bi na najbolji način opravdao poverenje tri miliona čitalaca.\nŠPRINGER ODUSTAO OD LANSIRANJA TABLOIDA U FRANCUSKOJ\nU poslednji čas medijski džin, kompanija Axel Springer odustala je od lansiranja novog, dnevnog tabloida u Francuskoj pripremanog po ugledu na perjanicu ove izdavačke kuće “Bild”.\nRazlog za odustajanje od projekta koji je, kako je saopšteno, “nudio mnogo više riznika nego mogućnosti” pronađen je u nedovoljnom broju prodajnih mesta u Francuskoj. Naime kako tržišni stručnjaci tvrde, novi tabloid bi se u Francuskoj prodavao na oko 30.000 prodajnih mesta, dok Bild u Nemačkoj svakodnevno stiže do 120.000 prodajnih mesta. U lansiranje novog Springerovog tabloida trebalo je da bude uloženo 120 miliona evra.


U SOMBORU POSTAVLJENI SVETLEĆI BILBORDI ZA SUZBIJANJE KOMARACA – Zavod za javno zdravlje Sombor\nZavod za javno zdravlje Sombor je u sklopu realizacije međunarodnog projekta „Suzbijanje komaraca u prekograničnom području 2 (MOS-Cross2)“, prošlog vikenda postavio svetleće ploče (bilborde) za suzbijanje komaraca na području grada Sombora.\nBilbordi emituju atraktante koji privlače komarce i oni budu zarobljeni u klopkama koje su ugrađene u sam bilbord. Ove svetleće ploče suzbijaju komarce na ekološki prihvatljiv način u radijusu od 2,5 kilometra od mesta postavljanja.\nBilbordi za suzbijanje komaraca (Mosquito killer billboards) su postavljeni na deset lokacija: kod teniskih terena „ŽAK“, Zavoda za javno zdravlje Sombor, etno restorana „Fijaker”, Doma učenika srednjih škola na Staparskom putu, prodavnice „Sinagoga” na Staparskom putu, Gradskom bazenu, kupalištu „Štrand“, Prihvatnom centru u Šikari, Staračkog doma „Najlepše godine” na Bezdanskom putu i Vodokanalu „Jaroš”. Bilbordi će na ovim lokacijama stajati šest meseci i doprineće smanjenju broja komaraca na projektnom području.\nProjekat Zavoda za javno zdravlje Sombor „Suzbijanje komaraca u prekograničnom području 2 (MOS-Cross2)“ je odobren za finansiranje iz programa Interreg IPA Hrvatska-Srbija 2014 – 2020, i sprovodi se od 15. marta 2021. godine do 14. marta 2023. godine.


Evo rasporeda mandata u bujanovačkom parlamentu | VRANJENEWS\nEvo rasporeda mandata u bujanovačkom parlamentu\n22.06.2020 11:46 » 11:46\nLider SNS Nenad Mitrović tvrdi da naprednjaci i Arifijev DP imaju po 10 mandata. Foto Vranje News\nVranje - Demokratska partija (DP) Nagipa Arifija pobednik je lokalnih izbora u Bujanovcu sa nešto više od 5.000 glasova, dok je na drugom mestu srpska koalicija oko Srpske napredne stranke (SNS) sa svega osamdesetak glasova manje.\nKako pišu Bujanovačke, ove dve izborne liste, po projekciji šefa naprednjaka Nenada Mitrovića, osvojile su po 10 odborničkih mandata, dok je Partija za demokratsko delovanje (PDD), sa osvojenih oko 3.700 glasova, treća snaga u lokalnom parlamentu i imaće 8 odbornika.\nPokret za demokratski progres (PDP) je osvojio oko 1.950 glasova, odnosno 4 odbornička mandata.\nKoalicija Socijalističke partije Srbije (SPS) i Stojanče Arsića i Alternativa za promene Arbera Pajazitija će u skupštini biti zastupljene sa po 3 odbornika, praktično su izjednačene po broju glasova – nešto više od 1.600.\nPo jedno odborničko mesto osvojile su Demokratska unija Albanaca (DUA) i obe romske partije – Romska stranka Jedinstvo (RSJ) i Ujedinjena partija Roma (UPR).\nUpitan o tome sa kojim strankama bi SNS eventualno mogao da formira vladajuću većinu, Mitrović je odgovorio da je "još uvek rano o tome govoriti".\nU odnosu na prošli saziv skupštine srpska zajednica je izgubila jednog predstavnika.\nS druge strane, Romi su dobili mandat više.\nIzlaznost na lokalnim izborima u Bujanovcu je oko 48 odsto.


Podžić odgovorio Dodiku: Ne čudi me da često mora sam sebe demantovati - Bolja Bosna\nPodžić odgovorio Dodiku: Ne čudi me da često mora sam sebe demantovati\nMinistar odbrane Sifet Podžić (DF) je reagovao nakon što je član Predsjedništva Bosne i Hercegovine Milorad Dodik (SNSD) izjavio da je Podžić neovlašteno prisustvovao konferenciji o odbrani Ukrajine.\nIzjavio je da je njegovo učešće, kao i učešće pripadnika Oružanih snaga (OS) na virtuelnoj konferenciji Kontakt grupe za odbranu Ukrajine bilo utemeljeno na Zakonu o odbrani.\n“Ministar odbrane obavlja ulogu međunarodnog predstavnika Bosne i Hercegovine za pitanja odbrane na ministarskom nivou. Poziv za učešće na konferenciju Kontakt grupe za odbranu Ukrajine uputilo je Ministarstvo odbrane Sjedinjenih Američkih Država, posredstvom vojnog atašea Bosne i Hercegovine u Washingtonu, brigadira Mirka Bošnjaka, o čemu je sačinjena odluka, pripremljena od pomoćnika za međunarodnu saradnju Zorana Šajinovića”, obrazložio je Podžić.\nOsvrnuo se i na djelovanje zamjenika ministra odbrane Mirka Okolića (SNSD) poručivši mu da ne poznaje zakon.\n“Na osnovu navedenog, iznenađuje i zabrinjava da zamjenik Mirko Okolić, koji već drugi mandat obavlja ovu dužnost, ne poznaje odredbe Zakona o odbrani Bosne i Hercegovine te činjenicu da u planiranju i organizovanju ne samo ove, nego i svih drugih aktivnosti u Ministarstvu odbrane, učestvuju stručni nosioci funkcija, bez etničkih konotacija, kako to često inputira moj zamjenik”, naglasio je Podžić.\nPrema njegovim riječima, zato ga i ne čudi da Dodik, osim ovakvih saradnika, mora i sam sebe često demantovati.\n“Podsjećam, na nedavni Dodikov istup o navodnoj nezainteresovanosti kandidata iz reda srpskog naroda za pristupanje OS, što u potpunosti negira podatak da se na 88 ponuđenih vojničkih pozicija prijavio 341 kandidat iz reda srpskog naroda”, ukazao je ministar Podžić.\nPodsjećamo, Dodik je jučer, 24. maja, komentarišući Podžićevo prisustvo spomenutoj konferenciji, koju je vodio američki ministar odbrane Austin Lloyd, izjavio da je Podžić “dio udruženog poduhvata za rušenje Bosne i Hercegovine od strane muslimana”. Smatra da on nije mogao prisustvovati konferenciji.


Udruženje novinara Srbije i Udruženje novinara Srbije na Kosovu osuđuju napad na novinarsku ekipu Gazete Blic u severnom delu Mitrovice.\nUNS i UNS na Kosovu zahtevaju od nadležnih organa da pronađu i procesuiraju napadače.\nPrema pisanju ovog lista novinare Nebiha Madžunija, Diamanta Bajru i snimatelja Arsima Redžepija juče su napale dve osobe dok su razgovarali sa građanima na temu snabdevanja prehrambenim proizvodima.\nZamenik komandira Kosovske policije za region Sever Besim Hoti rekao je za Radio Kontakt plus da je novinar Gazete Blic zadobio lakše telesne povrede nakon što je napadnut od strane dvojice nepoznatih mladića. Hoti je naveo da je Gazeta Blic radila prilog o koronavirusu u severnom delu Mitrovice.\nGazeta blic Koronavirus Kosovo\n← MUP Kosova: Za novinare ne važi zabrana kretanja\nList Danas na kućnoj adresi bez troškova dostave →


Radomir Petković - Blic Sport\nRadomir Petković: Ukoliko me kazne zbog dopinga, odlazim\nOsvajač srebrne medalje na Evropskom prvenstvu u rvanju Radomir Petković tvrdi da se sam prijavio za doping test koji je pokazao da je 23-godišnji perspektivni rvač pozitivan na zabranjenu supstancu - metandienon.\nŠta su to koristili dopingovani sportisti?\nSrpski sport potresa doping afera, a saopštenje Antidoping agencije Srbije "prozvalo" je za sad četvoricu takmičara zbog korišćenja nedozvoljenih sredstava. Blicsport.rs vam pojašnjava šta je to ko od njih koristio.\nU doping skandalu od košarkaša do rvača!\nRvači Radomir Petković i Kristijan Fris bili su dopingovani u maju na Prvenstvu Srbije u Subotici, pozitivan je bio uzorak i atletskog reprezentativca naše zemlje, bacača kugle Luke Rujevića, dok je košarkaš Crvene zvezde Elmedin Kikanović bio pao na junskom testu obavljenom za vreme utakmice sa Partizanom, saopštila je danas Antidoping agencija Srbije.


Info sesija o konkurentnosti privrednika - EU Info Centar\nOrganizacija Eneca, u okviru projekta podrške jačanju kapaciteta prerađivača voća i povrća, realizuje info sesiju u Nišu. Sesija će biti održana 2. jula od 14 sati u EU info kutku u Nišu.\nNa info sesiji će biti predstavljen konkurs iz oblasti proizvodnje za privatne robne marke. Cilj projekta je jačanje konkurentnosti srpskog sektora prerade voća i povrća kroz sistematsku podršku proizvodnji, brendiranju i boljem pristupu domaćem i međunarodnom tržištu za mikro, mala, srednja preduzeća i preduzetnike u Srbiji.\nKonkursom će biti odabrano najmanje 10 mikro, malih, srednjih preduzeća i preduzetnika, pre svega iz oblasti prerade voća i povrća sa teritorije cele Srbije osim teritorija A.P. Vojvodine i Grada Beograda.\nOdabranim firmama biće pružena podrška za unapređenje poslovanja kroz set biznis i tehnoloških obuka i mentorstava, umrežavanje u okviru Udruženja domaćih proizvođača privatnih robnih marki, povezivanje i ugovaranje prodaje sa domaćim i inostranim maloprodajnim lancima.\nKonkursna dokumentacija može se preuzeti sa sajta www.eneca.org.rs ili se zatražiti mejlom na konkurs@eneca.org.rs\nKonkurs raspisuje udruženje ENECA u okviru projekta “Konkurentna privreda” koji finansira USAID, a implementira Cardno Emerging Markets USA.\nPrisustvo info sesiji je besplatno, ali je iz organizacionih razloga potrebno potvrditi dolazak na mejl officenis@euinfo.rs ili 018/254-461.


PREDSEDNIK SRS Vojislav Šešelj rekao je u jutarnjem programu Pink TV da je očekivao pobedu talibana.\nŠešelj tvrdi da je pobedu odneo narod Avganistana, a da su sa druge strane talibana samo kvislinzi.\nTo je pouka, ističe lider radikala, za sve izdajnike širom sveta. Vojislav Šešelj ističe da su sada mogli da vide kako se Amerikanci odnose prema kvislinzima.\nLider radikala kaže da je jutros dok je dolazio u emisiju video da američka ambasada ima ogroman travnjak i dodao da već zamišlja srpske izdajnike kako se okupljaju i traže da ih Amerikanci povedu sa sobom, kao na aerodromu u Kabulu.\nLAZANSKI JE POSLEDNJI INTERVJUISAO ČAUŠESKUA PRE STRELJANJA: Predsednik Rumunije tražio je od njega da ne objavi važnu informaciju o Rusima\n18. 08. 2021. u 22:07\nOn kaže da se situacija u svetu menja.\n- Kad se ovo desilo u Avganistanu, ja sam odmah razmišljao kako će biti u Prištini - rekao je Šešelj.\nSrpska radikalna stranka Vojislav Šešelj Avganistan talibani Kabul Avganistan vesti


Turski grad Denizli želi bratimljenje sa Sarajevom - Klix.ba\nPrijem Turski grad Denizli želi bratimljenje sa Sarajevom\nGradonačelnica Sarajeva Semiha Borovac i zamjenik predsjedavajućeg Gradskog vijeća Emin Švrakić primili su danas Nihata Zeybeckia, načelnika turskog grada Denizlija i Yusufa Beyazita, predsjednika Vakufa i Vakufske banke u Turskoj.\nPrijemu je prisustvovao i Idriz Hodžić, gradski vijećnik i član Komisije za međunarodnu saradnju GV-a Grada Sarajeva.\nGradonačelnica Borovac uime Grada i građana Sarajeva zahvalila je Vladi i narodu prijateljske R Turske za pomoć pruženu tokom agresije te u postratnom razvoju Sarajeva i BiH.\n"Iako imamo razvijene prijateljske odnose s nekoliko turskih gradova, voljeli bismo da su te veze još jače, posebno privredne, jer su Sarajevo i BiH pogodno područje za ulaganje stranih investicija", istakla je Borovac.\nNihat Zeybecki, načelnik turskog grada Denizlija, koji je izrazito turistički centar R Turske, ukazao je na uspostavljanje i razvijanje saradnje sa Sarajevom u vezi s turizmom.\n"Zainteresirani smo za obnovu i ulaganje u građevine iz osmanskog perioda kao simbole grada Sarajeva. Također bismo voljeli da se naš grad Denizli pobratimi sa Sarajevom, što bi predstavljalo okosnicu konkretnih budućih odnosa naša dva grada", kazao je načelnik Zeybecki, saopćeno je iz gradske Pres-službe.\nprije 23h 34m 59\nprije 20h 13m 53\nprije 21h 56m 109\nprije 22h 46m 131


Tramp razočaran republikancima koji neće glasati za ukidanje Obamakera\nAmerički predsednik Donald Tramp izjavio je danas da je "razočaran određenim republikancima" koji se protive poslednjem pokušaju za ukidanje sistema zdravstvene zaštite koji je uveo njegov prethodnik Barak Obama.\nTramp je novinarima u Beloj kući rekao da će se videti da li će Senat glasati o predlogu zakona za ukidanje Obamakera, čemu se protivi nekoliko republikanaca, preneo je Asošijetid pres.\n"Veoma smo razočarani zbog njihovog stava, ne znamo zašto su uradili to, možete da naslutite to, ali videćemo šta će se dogoditi", rekao je Tramp.\nRepublikanci, koji imaju većinu u oba doma Kongresa i predsednika u Beloj kući, ne uspevaju da usvoje zakon o ukidanju i zameni Obamekera, iako im je još od njegovog donošenja 2010. to bilo jedno od glavnih predizbornih obećanja.\nNjihov letošnji pokušaj da se ukine Obamaker doživeo je neuspeh pošto je senator Džon Mekejn neočekivano na glasanju u Senatu rekao da ne podržava predlog. Prethodno su se tom predlogu usprotivile i senatorke Suzan Kolins i Lisa Murkovski, čime je pokušaj sahranjen pošto Republikanska partija u Senatu ima većinu od 52 prema 48.\nRepublikanci izmenili predlog zakona o zdravstvenoj zaštiti da bi prošao\nŠAMAR OD SVOJIH Republikanci TREĆI PUT spasili Obamaker, Senat odobrio novac za izgradnju zida prema Meksiku\nRepublikanci su ovog meseca pripremili novi predlog koji iz proceduralnih razloga do kraja meseca može da bude usvojen prostom većinom, a posle toga je za ukidanje Obamakera potrebno 60 glasova.\nTom predlogu su se prošle nedelje usprotivili senatori Kolins, Mekejn, Rand Pol i Ted Kruz, da bi ove nedelje predlog bio promenjen kako bi odobrovoljio senatore, ali su protiv njega i dalje Kolins, Mekejn i Pol, prenosi Politiko.\nNovim predlogom bi se finansiranja Obamakera prebacilo sa saveznog na državni nivo, napravili veliki rezovi za Medikejd, odnosno program zdravstvene zaštite za porodice s nižim primanjima, i omogućilo državama da smanje propise za osiguravajuće kuće, čemu se protive umereni republikanci kao što je Kolins.\nMekejn je kritikovao pokušaj uvođenje novog sisteme zdravstvene zaštite bez saglasnosti senatora iz obe stranke, dok je Pol protiv predloga jer se, prema njegovom mišljenju, zadržava preveliki deo Obamakera.


Đuković u Kaknju\nValjevac Igor Đuković (202, 30) će i narednu sezonu odigrati u Bosni i Hercegovini. Doskorašnji košarkaš Sparsa iz Sarajeva, dogovorio je saradnju sa ekipom Kaknja, koju sa klupe predvodi Josip Pandža, asistent Duška Vujoševića u reprezentaciji BiH i predstavljen je kao jedno od šest pojačanja kluba.\nĐuković je jedan deo prošle sezone propustio zbog povrede, ali je ipak odigrao 23 utakmice za Sparse, na kojima je prosečno beležio 9,3 poena i 3,8 skokova. Pre BiH igrao je u Portugalu, a u Srbiji je nosio dresove valjevskog Gomnazijalca, Beovuka i Vršca.\nKakanj se prošle sezone plasirao u Ligu 6 za prvaka BiH, ali je zauzeo poslednje mesto sa skorom 1-9. Jedan od nosilaca igre bio je Obrad Tomić, novi košarkaš beogradskog Partizana.\nNiš za nastavak serije\nUtakmica protiv Konstantina u Nišu možda je prva ove sezone u kojoj je ekipa Metalca favorit. Nišlije su uz Smederevo daleko najugroženiji u borbi za opstanak, zabeležili su do sada samo jednu pobedu, dok Valjevci imaju pet više. Uzevši u obzir i ubedljivu pobedu pulena Mihaila Počeka u prvom meču, moglo bi se reći da je susret u OŠ Duško Radović idealna prilika da Metalac dođe do druge pobede na strani ove sezone.\nMeč za sladokusce\nJedna od dve serije pobeda biće prekinuta u starom srpskom derbiju, Metalac je sa tri vezane praktično rešio pitanje opstanka, ali čačanski Borac u grad kraj Kolubare stiže nakon osam uzastopnih trijumfa. Veliki motiv gostiju biće i poraz u prvom delu sezone, međutim domaćin će za razliku od prethodnih mečeva biti jači za Branu Đukanovića


Lukašenko: Sa Putinom često razgovaram o Balkanu i Srbiji - 07.12.2021, Sputnik Srbija\nPredsednik Belorusije Aleksandar Lukašenko izjavio je da sa predsednikom Rusije Vladimirom Putinom „skoro na svakom sastanku“ razgovara o situaciji na Balkanu. 07.12.2021, Sputnik Srbija\nKako je naglasio beloruski lider, to je dobro poznato predsedniku Srbije Aleksandru Vučiću, pogotovo što se nedavno sastajao sa predsednikom Rusije.„On sa zadovoljstvom dočekuje svoje pouzdane ljude. Veoma često razgovaramo o njemu, o Srbiji“, dodao je Lukašenko, prenosi „EAdejli“.Podsetimo, u Sočiju je nedavno održan 19. po redu susret predsednika Rusije i Srbije. Glavna tema razgovora bila je cena gasa za Srbiju, ali i situacija na Zapadnom Balkanu.\nrusija, srbija, aleksandar lukašenko, belorusija, balkan, zajednica nezavisnih država (znd)\n20:38 07.12.2021 (Osveženo: 20:39 07.12.2021)\n© Sputnik / Mihail Klimentьev / Uđi u foto-galerijuSastanak predsednika Vladimira Putina i Aleksandra Lukašenka\n„A na Balkanu imamo – Srbiju. Uvek je bila uporište za Slovene na Balkanu, i danas je. Veoma često razgovaramo o problemima koje imate i spremni smo za veoma dobru saradnju“, rekao je Lukašenko na sastanku sa predsednikom grupe prijateljstva sa Belorusijom u Skupštini Srbije Dragomirom Karićem.\nKako je naglasio beloruski lider, to je dobro poznato predsedniku Srbije Aleksandru Vučiću, pogotovo što se nedavno sastajao sa predsednikom Rusije.\n„On sa zadovoljstvom dočekuje svoje pouzdane ljude. Veoma često razgovaramo o njemu, o Srbiji“, dodao je Lukašenko, prenosi „EAdejli“.\nAna Brnabić: Nadam se da nam Lukašenko neće zameriti\n27 Avgust 2020, 16:30


Brčko: Prava potrošača se svakodnevno krše\tIstaknuto\nPredsjednik Udruženja za zaštitu potrošača Brčko distrikta, Šukrija Dupčanin rekao nam je da se najčešće pritužbe potrošača odnose na neistaknute cijene određenih artikala kao i na različit iznos cijena istog proizvoda na policama i pri naplaćivanju tog proizvoda na kasama, ali i iskoristio priluku da apeluje na građane.\n“Upozoravamo potrošače da vode računa o proizvodima koje konzumiraju, a naročito o dječijoj hrani jer je podložna kvarenju u ovom ljetnom periodu”, rekao je Dupčanin i naglasio da članovi ovog udruženja vrlo često dijele informativni materijal o pravima potrošača ali da su potrošači generalno jako malo upoznati sa svojim pravima.\n“Potrošači su sada izuzetno obespravljeni zbog toga što uvozni lobi, uvoze robu iz inostranstva koja je vrlo često jeftinija od domaćih prozvoda ali je sumnjivog kvaliteta. Zbog toga uvijek apelujemo na potrošače da kupuju domaće proizvode koji su provjerenog kvaliteta i porijekla”, istakao je Dupčanin.\nOn je naglasio da trenutna zakonska rješenja o zaštiti potrošača u BiH nisu dobra i da zahtijevaju određene korekcije i dopune, što će se uskoro i desiti jer na tome rade eksperti iz Evropske Unije.


Zabrana parkiranja u delu centra grada tokom trajanja Somborskih zimskih čarolija\nJKP "Parking servis Sombor" Sombor obaveštava građane da zbog održavanja manifestacije "Somborske zimske čarolije" u organizaciji Turističke organizacije grada Sombora, ulica Trg Svetog Trojstva na potezu između ulice Trg Cara Lazara br. 1 i ulice Laze Kostića će biti zatvorene za saobraćaj u periodu od 15. decembra 2018. godine od 06:00 časova do 15. januara 2019. godine do 23:00 časova.\nMolimo građane da poštuju saobraćajnu signalizaciju i uputstva ovlašćenih lica. Sva vozila koja se budu zatekla na navedenim lokacijama, u terminu nakon zatvaranja, biće uklonjena specijalnim vozilom "Paukom".\nViše iz ove kategorije « Književni karavan u Somboru u četvrtak, 20. decembra\tPredavanje majstora fotografije Zorana Đorđevića u Somboru »


Đorđe Borozan predsjednik Nacionalnog savjeta za obrazovanje - Vijesti.me\nVlada je donijela danas Odluku o osnivanju Nacionalnog savjeta za obrazovanje na čijem čelu će biti Đorđe Borozan.\nKako je saopšteno nakon sjednice, Savjet od 21 člana imenovan je na četiri godine.\nNavodi se da je Vlada usvojila Informaciju o učešću na NATO EADRCC međunarodnoj terenskoj vježbi upravljanja posljedicama vanrednih situacija „Bosna i Hercegovina 2017“.\nPojašnjeno je da vježba obuhvata pružanje podrške nacionalnim institucijama u cilju podizanja otpornosti na katastrofe kroz unapređenje planiranja, prevencije, spremnosti i odgovora na katastrofe.\n„Crnogorski tim koji će učestvovati u ovoj vježbi čine predstavnici Direktorata za vanredne situacije Ministarstva unutrašnjih poslova i službi za zaštitu i spašavanje Glavnog grada, Prijestonice Cetinje i opština Tivat, Kotor i Ulcinj“, kaže se u saopštenju.\nVlada je, kako se navodi, usvojila Akcioni plan 2017/2018 za implementaciju Nacionalne strategije prevencije štetne upotrebe alkohola i alkoholom uzrokovanih poremećaja u Crnoj Gori 2013-2020.\nPrecizira se da Akcioni plan predstavlja operativni dokument kojim su utvrđene aktivnosti, mjere i nosioci za njihovu realizaciju u periodu 2017-2018. godine.\n„Planirane mjere i aktivnosti usmjerene su na smanjenje upotrebe alkohola, kao i štetnih posljedica njegove upotrebe, a prije svega obolijevanja, smrtnosti i drugih društvenih posljedica koje iz toga proizilaze“, pojašnjava se u saopštenju.\nIstiče se da je u cilju stvaranja uslova za podizanje kvaliteta života građana, uz podršku države i jedinica lokalne samouprave, rješavanjem stambene potrebe, posebno za pripadnike ranjivih društvenih grupa, Vlada donijela Program socijalnog stanovanja za period 2017-2020 godine.\n„Cilj donošenja Programa jeste razrada politika kroz konkretne projekte inicirane i podržane od strane države i jedinica lokalne samouprave koji će se implementirati u narednom periodu i za koje su djelimično ili u potpunosti obezbijeđena sredstva“, navodi se u saopštenju.\nKako se dodaje, tim dokumentom su definisane prioritetne ciljne grupe - lica sa invaliditetom, osobe preko 67 godina, odnosno penzioneri, mladi bračnih parova i pripadnici Roma i Egipćana.\n“Vlada je izdvojila iz Tekuće budžetske rezerve po dvije hiljade eura za svaku od beba Aleksandra i Sandre Dragović koji su nedavno dobili trojke”, kaže se u saopštenju.


Najviši standardi kvaliteta - Nova ekonomija\nJedno od najvažnijih pitanja za potrošače jeste bezbednost namirnica i kontrola kvaliteta. Kako regulišete prodaju da biste potrošačima ponudili isključivo zdravstveno bezbedne i sveže proizvode?\nKvalitet i bezbednost hrane su u Metrou na prvom mestu. Kontinuiranim praćenjem najviših svetskih zahteva i standarda u poslovanju hranom i željom da svojim kupcima ponudimo samo najbolje, postali smo jedan od vodećih veletrgovinskih lanaca u Srbiji, prepoznati po kvalitetnoj ponudi i usluzi. Kompanija Metro posluje rukovodeći se najvišim međunarodnim standardima kvaliteta u poslovanju hranom i prvi je trgovinski lanac na srpskom tržištu sertifikovan po jednom od najviših standarda za hranu - IFS (International food standard). Takođe, pionir smo na srpskom tržištu u edukaciji proizvođača naše robne marke u pogledu značaja koje donose ovi standardi u poslovanju, i zahteva da se ti proizvođači, u za to ugovorom predviđenom roku, sertifikuju po nekom od standarda iz GFSI šeme.\nIFS standard, kroz primenu niza procedura, svakodnevnu posvećenost i detaljne kontrole koje uključuju odabir pouzdanih proizvođača, prijemnu kontrolu proizvoda, održavanje hladnog lanca, sledljivost, laboratorijsko ispitivanje proizvoda, obezbeđuje siguran kvalitet i zdravstvenu ispravnost proizvoda. Zahvaljujući ovakvim, zaista detaljnim i strogim procedurama, naši kupci znaju da u Metrou u svakom trenutku mogu pronaći provereno kvalitetne i bezbedne proizvode. Nama je ovaj segment poslovanja najvažniji i zadovoljni smo što smo za više od 11 godina postojanja u Srbiji, uspeli da postavimo najviše standarde i zadobijemo poverenje kupaca. Kada poslujete u oblasti veletrgovine, poverenje potrošača je najveći uspeh kompanije i svih nas koji smo njen deo.\nVeliki supermarketi prodaju hiljade artikala, među kojima ima i puno lako kvarljivih. Kako da potrošači budu sigurni da se u prodaji nalaze samo sveži i zdravstveno i sanitarno bezbedni proizvodi?\nU Metro objektima svaki segment u poslovanju hranom (prijem, skladištenje, izlaganje i prodaja) podleže redovnoj kontroli od strane za to stručnog i obučenog kadra. Ona obuhvata prijemnu kontrolu transportnih sredstva i proizvoda, održavanje hladnog lanca (kroz sistemsko praćenje temperature proizvoda i prostora), kontrolu higijene prevoznog sredstva, senzornih svojstava i roka upotrebe proizvoda, temperature i higijene prijemnog, skladišnog i prodajnog prostora itd. Dakle, proizvod koji se nađe na policama je prošao višestruku kontrolu i kupci mogu biti sigurni u njegovu ispravnost.\nDa li zaposleni imaju treninge kada je u pitanju održavanje bezbednosti namirnica i koja sve pravila moraju da poštuju kada je reč o higijeni i rukovanju namirnicama? Na koji način se sve to kontroliše?\nKompanija Metro uspešno posluje već više od 50 godina, na čak 27 tržišta i pre više od jedne decenije donela je i u Srbiju najbolju praksu kada su u pitanju kvalitet, higijena i bezbednost proizvoda. Naši kupci to prepoznaju i zato nam isto toliko dugo poklanjaju poverenje i vide nas kao svoje mesto za kupovinu zdravstveno ispravnih i kvalitetnih proizvoda. Za takvu sliku kompanije zaslužni su svi naši zaposleni, jer Metro nisu nikako samo prodajni objekti – već naši ljudi koji predano i posvećeno rade kako bi kupcima ponudili samo najbolje. Svake godine Metro objekti se sertifikuju po IFS standardu, tako da je IFS audit svojevrsna godišnja provera efikasnosti uspostavljenog standarda. U ovom segmentu kontrole je aktivno, svakodnevno uključen visokostručni kadar Metroa (veterinari i tehnolozi), a objekat je i pod stalnim nadzorom veterinarske inspekcije.\nNaši zaposleni prolaze sve potrebne obuke i konstantno se ulaže u njihovu dalju edukaciju. Imamo razvijen sistem obuka u drugim zemljama u kojima Metro posluje, odakle se naši ljudi vraćaju sa najboljom praksom koja prati svetske standarde u ovoj oblasti. Takođe, postoji godišnji plan treninga, edukacije i provere zaposlenih i sa ponosom mogu da kažem da je naš tim u svakom segmentu poslovanja sastavljen od stručnjaka koji su ključ našeg uspeha i garant zadovoljstva naših kupaca.


U sukobima sa policijom u Hamburgu teško je povređeno 11 demonstranata koji su pali sa zida, saopštila je danas vatrogasna služba u tom gradu.\nTramp ostao bez hotelske sobe u Hamburgu\nZaposleni u administraciji američkog predsednika Donalda Trampa kasno su počeli da se bave pitanjem smeštaja američkog lidera u Hamburgu tokom samita G20 7. i 8. jula. Kada su nazvali najbolje hotele u gradu, otkrili su da su sve sobe već rezervisale druge delegacije, prenosi list „Bazfid njuz“.\nWillkommen: Koga je Merkelova dočekala samo pogledom, a koga poljupcem\nNa samitu G20 koji je danas počeo u Hamburgu, nemačka kancelarka dočekala je zvanice. Kada je došao red na predsednika Rusije Vladimira Putina, oni su se rukovali i sa osmehom uputili jedno drugom nekoliko reči.\nPutin na G20: Protiv smo nezakonitih ograničenja, usmerićemo pažnju na...\nRuska strana je protiv nezakonitih trgovinskih i finansijskih ograničenja i namerava da usmeri pažnju „dvadesetorke“ na pitanja obezbeđivanja pozitivne dinamike u globalnoj trgovini, izjavio je predsednik Rusije Vladimir Putin.\nTramp: Sa nestrpljenjem očekujem susret sa svetskim liderima\nPredsednik SAD Donald Tramp izjavio je da sa nestrpljenjem očekuje susrete sa svetskim liderima, uključujući i onaj sa predsednikom Rusije Vladimirom Putinom na samitu G20 u Hamburgu.\n„Porše-bomba“ — napad na G 20 (foto, video)\nLuksuzni automobil eksplodirao je jutros u „Porše centru“ u Ajndelštatu, u Hamburgu, i zapalio je još 12 sportskih automobila. Sumnja se da je reč o terorističkom napadu povezanom sa sastankom G 20.\nTilerson: Teško je razotkriti namere Rusije\nAmerički državni sekretar Reks Tilerson rekao je da se nada da će predsednici SAD i Rusije održati dobar razgovor o odnosima dveju zemalja na predstojećem samitu G20.\nPutin i Merkelova o samitu G20\nPredsednik Rusije Vladimir Putin razgovarao je sa nemačkom kancelarkom Angelom Merkel o glavnim temama samita „Grupe dvadeset“, koji će biti održan 7. i 8. jula u Hamburgu, saopštila je pres-služba Kremlja.\nMoskva usaglašava termine za sastanak Putina i Trampa u Hamburgu\nRusija će Americi izložiti program boravka u Hamburgu na samitu G20 i pokušaće da sastanak ruskog lidera Vladimira Putina i američkog predsednika Donalda Trampa, koji smatra važnim, uvrsti u radni raspored, saopštio je pomoćnik ruskog predsednika Jurij Ušakov.\nTramp dolazi na samit G20 u Hamburgu\nPredsednik SAD Donald Tramp potvrdio je učešće na samitu G20 u Hamburgu u julu, saopštila je Bela kuća nakon razgovora američkog lidera sa nemačkom kancelarkom Angelom Merkel.\nVlasti Hamburga otkazale su miting turskog ministra spoljnih poslova Mevluta Čavušoglua, koji je u tom nemačkom gradu bio planiran za sutra, uoči referenduma o proširenju ovlašćenja turskog predsednika Redžepa Tajipa Erdogana.\nŠaljivdžija biber-sprejom blokirao aerodrom i uzbunio Nemačku (video, foto)\nPortparol nemačke vatrogasne službe Norbert Kuš izjavio je večeras da je najverovatnije nepoznati „šaljivdžija“ uzbunio nemačke hitne službe tako što je biber-sprej pustio kroz ventilacioni sistem, koji se zatim raširio zgradom, prenosi AFP.\nLavrov: Crnu Goru pokušavaju da „uvuku“ u NATO pre odlaska Obame\nMoskva smatra da Crnu Goru pokušavaju da „uvuku“ u NATO pre isteka mandata američkog predsednika Baraka Obame, izjavio je ministar spoljnih poslova Rusije Sergej Lavrov na konferenciji za medije nakon zasedanja Saveta ministara spoljnih poslova OEBS-a u Hamburgu.


8. maj. 2017.u 6:26\nDa li ste znali da se prema istraživanju koje je sproveeno na 10 000 ispitanika u Srbiji krajem prošle godine pokazalo da naši ljudi najpre kupuju nove auto delove za svoje automobile, a često posežu i za ponudom na Internetu, a ne samo kod ovlašćenih distributera i servisa. Bez obzira da li su auto delovi novi ili polovni, ponude ima i na Internetu, ali i u prodavnicama delova i opreme. Dok oni sa tanjim novčanikom uglavnom biraju polovne auto delove, oni veće platežne moći se ipak odlučuju za nove. Naravno, ovi prvi obrazlažu svoju potražnju činjenicom da ni polovni auto delovi ne odstupaju mnogo od novih kada je kvalitet u pitanju.\nNešto manje od polovine ispitanika jasnog je stava da isključivo biraju nove auto delove, a oko 15% ispitanika se pre odlučuje za polovnu robu. Da li zbog platežne moći građana ili skupog tržišta, mnogi se odlučuju za razne online pretrage ili posećuju brojne autootpade kako bi pronašli odgovarajući deo za nižu cenu. Ipak ima onih koji se ipak odlučuju za ovlašćene distributere i to su kupci novih delova, dok im i nekih koji nove delove ipak traže u prodavnicama koje nisu ovlašćeni distributeri. Takođe, ima i onih koji se konsultuju sa automehaničarom u vezi sa popravkama, pa tek onda u dogovoru sa njim nabavljaju neophodni deo. Sve u svemu, možemo reći da je filozofija jasna ili što bi se u našem narodu reklo, koliko para, toliko muzike.\nPolovni auto delovi – spas za jeftinije pare\nMada se mnogi teše činjenicom da su polovni auto delovi istog kvaliteta kao i novi, ipak glavni razlog za kupovinu polovnih delova svakako je jeftinija cena. Međutim, ima i onih koji nisu u mogućnosti da kupe neki novi deo, pa se zato odlučuju za ono što im je dostupno. Naime, nakon prekida proizvodnje brojnih marki automobila, posebno kod nas, ljudi su primorani da se snalaze na različite načine, pa su auto pijace, buvljaci i otpadi samo neke od opcija. Takođe, mnogi navode kao razlog za kupovinu polovnih delova i to što novi auto delovi stižu iz Indije, Kine ili Turske, pa im to ne garantuje kvalitet, te se zato odlučuju za polovno.\nDok mnogi imaju isključivo svog doktora za auto, tačnije svog automehaničara, nešto manje ljudi se odlučuje da se prepusti uslugama ovlašćenih servisa. Razlog tome su opet platežna moć građana, ali i uspostavljeno poverenje majstora i vozača.\nBilo kuda – Internet svuda\nU svetu naprednih tehnologija zna se da je Internet postao glavni izvor informacija. Tako je i u slučaju nabavke potrebne opreme za automobile. Na brojnim sajtovima koji se isključivo bave auto industrijom moguće je pronaći, ne samo potrebne informacije, već i prodavanice i mesta na kojima ćete pronaći potreban deo. Dok se više veruje svom majstoru koji zna kako koji auto diše, ovlašćeni servisi su najčešće mesta za one koji imaju deblji novčanik i kojima visoki troškovi ne smetaju. Imajući u vidu kupovnu moć građana Srbije nije čudno zašto se radije odlučuju za nabavke delova po pijacama, otpadima, a za popravke odlaze u lokalne radionice.


PROJEKT MAGIJA SINERGIJE SASTANAK ZAJEDNIČKOG PROJEKTNOG TIMA\n18. januar 2021, Leskovac, Centar za razvoj Jablaničkog i Pčinjskog okruga\nProjekt Magija Sinergije (№ CB007.2.12.002) u okviru Interreg - IPA programa prekogranične saradnje Bugarska – Srbija je zajednička inicijativa opštine Elin Pelin, Bugarska, Turističke organizacije Leskovac, Srbija i Centra za razvoj Jablaničkog i Pčinjskog okruga, Srbija. Cilj projekta je stvaranje efekta sinergije zajedničkog delovanja turističkih aktera na polju povezivanja festivala, izrade zajedničkih planova razvoja turizma i novih turističkih proizvoda/servisa u pograničnom području Elin Pelin i Leskovac. Ovaj projekat sufinansira Evropska unija kroz Interreg-IPA Program prekogranične saradnje Bugarska - Srbija.\nPartneri na projektu "Magija sinergije" u Centru za razvoj Jablaničkog i Pčinjskog okruga održali su sastanak na kome su razmatrali rezultate aktivnosti koje su do sada urađene na projektu. Na sastanku na kome su prisustvovali članovi projektnog tima opštine Elin Pelin, koja je vodeći partner, Turističke organizacije Leskovac i Centra za razvoj Jablaničkog i Pčinjskog okruga razgovarano je i o budućim aktivnostima na projektu.\nOdricanje odgovornosti: Ova vest je napravljena uz pomoć sredstava Evropske unije kroz Interreg-IPA Program prekogranične saradnje Bugarska-Srbija pod brojem CCI No 2014TC16I5CB007. Jedinstveno odgovorno lice za sadržaj ove vesti je Centar za razvoj Jablaničkog i Pčinjskog okruga Leskovac i ni na koji način ne može biti tumačen kao stav Evropske unije ili Upravljačkog tela programa.


NovaEnergija.net » zdravstvena knjižica zdravstvena knjižica – NovaEnergija.net\nHome Tags Posts tagged with "zdravstvena knjižica"\nVlada Republike Srbije saopštila je da je automatska overa kartica zdravstvenog osiguranja od danas omogućena za oko 420.000 osiguranika i članova njihovih porodica koji se preko njih osiguravaju, čime je država rasteretila praktično sve osiguranike odlaska na šalter filijale RFZO.\nU tu grupu spadaju osiguranici samostalnih delatnosti, poljoprivrednici, sveštenici, verski službenici, inostrani penzioneri, odnosno oni koji primaju penziju ili invalidninu od države sa kojom ne postoji bilateralni sporazum o socijalnom osiguranju, samostalni umetnici, kao i zaposleni kod fizičkih lica (koji nemaju PIB) i onima koji obavljaju poslove po osnovu ugovora o razmeni stručnjaka ili sporazumu o međunarodnoj tehničkoj saradnji.\nInformacioni sistem Republičkog fonda za zdravstveno osiguranje preuzima podatke Poreske uprave o uplaćenim doprinosima, i na osnovu njih automatski vrši overu. Podatak o izvršenoj overi dostupan je na Portalu Centralnog registra obaveznog socijalnog osiguranja, a svi osiguranici, bez obzira na osnov osiguranja, imaju mogućnost da provere overu zdravstvene kartice na sajtu Republičkog fonda za zdravstveno osiguranje. Narednog dana od dana overe podaci o overi zdravstvenih kartica su dostupni svim zdravstvenim ustanovama, te osiguranici mogu da ostvare prava iz obaveznog zdravstvenog osiguranja. Overa se vrši automatski, samo na osnovu podatka da je dospeli doprinos plaćen.\nOd petka, 2. marta, građani Srbije će moći da plaćaju elektronskim novcem koji je dostupan u Republici Srbiji sve usluge na sajtu eUprave, poput produženja registracije vozila, navodi se u saopštenju.\nAutomatska overa zdravstvenih kartica dostupna svim osiguranicima was last modified: March 1st, 2018 by Jelena Jovičić\nMinistarka državne uprave i lokalne samouprave Ana Brnabić izjavila je da u junu počinje projekat eZUP kojim će biti povezano šest najvećih baza podataka u Srbiji – matične knjige, baze…\nProverite onlajn da li vam je završena nova zdravstvena knjižica!\nRepublički fond za zdravstveno osiguranje je aktivirao elektronski servis za proveru statusa proizvodnje zdravstvenih kartica. Iz tog fonda je saopšteno da ovaj servis pruža mogućnost osiguranim licima da provere da…\nBiće potrebno šest koraka za elektronsku proceduru zamene postojećih zdravstvenih knjižica za karticu zdravstvenog osiguranja, najavila su resorna ministarstva. Ministarka za državnu upravu i lokalnu samoupravu Ana Brnabić kaže da…


BiH prošle godine napustilo 1,5 posto stanovništva\nU Evropsku uniju se prošle godine legalno doselilo 228 hiljada građana zemalja zapadnog Balkana – Crne Gore, Bosne i Hercegovine, Albanije, Sjeverne Makedonije, Srbije i Kosova, podaci su Eurostata.\nIz Albanije se 2018. godine u EU iselilo 62 hiljade građana što je 2,2 posto ukupne populacije te zemlje, zatim slijede Sjeverna Makedonija sa 2,1 posto ukupnog stanovništva te države (24,3 hiljade), a s Kosova je otišlo dva posto građana (34,5 hiljada).\nBiH je lani napustilo 1,5 posto stanovnika (53,5 hiljade), Srbiju 1,3 posto (51 hiljada) i Crnu Goru 0,5 posto (3 hiljade).\nU Evropskoj uniji 2018. godine ukupno je izdano 2,67 miliona boravišnih dozvola za prvi dolazak iz skoro svih zemalja svijeta.\nNajviše useljenih je u Njemačkoj, 543 hiljade, zatim u Ujedinjenom Kraljevstvu, 450 hiljada, Francuskoj, 264 hiljade, Španjolskoj, 259 hiljada, Italiji, 238 hiljada, te Švedskoj – 124 hiljade, prenosi Hina.


Rad od kuće: Strani jezici, kol centri, IT, kreativne usluge\nDnevnica 40 evra: Poslovi koje možete da radite od kuće\nBiznis Autor:Daniela Ilić Krasić20. sep. 202008:33 > 11:25\nInformacione tehnologije, programiranje, pisanje i prevođenje, unos podataka, prodaja i marketing, projekt menadžment... Sve su ovo oblasti u kojima je danas moguće ostvarivati zaradu, a ne izaći iz kuće. I dok je satnica za predavača engleskog uglavnom oko deset dolara, bez obzira koliko hiljada kilometara deli učitelja i učenika, a dnevnice za pojedine poslove od 20 do 40 evra, zarade programera su u domenu nagađanja, uz neoborivu pretpostavku da su - najviše.\nPandemija koronavirusa napravila je značajne rezove na tržištu rada u Srbiji. Dok su proizvodne hale i ugostiteljski objekti privremeno zatvarani, radnici angažovani na lizing, na privremenim poslovima i na crno ostajali su bez posla. Oni koji su mogli da rade od kuće sačuvali su svoje prihode.\nDok su neki „na poslu kod kuće“ prinudno, drugi su uveliko radno angažovani na ovaj način, nevezano za koronavirus.\nDo onlajn posla zainteresovani mogu da dođu samostalno, putem neke digitalne platforme, a mogu i preko regularnih oglasa poslodavaca koji u ponudi sve više imaju ovakve poslove.\nIgor Avramović, osnivač sajta Klik do posla, kaže da se tokom i posle prvog talasa epidemije koronavirusa blago povećala ponuda poslova koje je moguće obavljati od kuće.\n„Poslodavci za rad od kuće uglavnom traže predavače stranih jezika, radnike u kol centru, kao i prodavce određenih proizvoda koji mogu da rade samostalno. Zadruge za prodavce nude minimalnu platu od 58.000 u pojedinim oglasima, a za ostale poslove nude se dnevnice od 20 do 40 evra“, kaže Avramović za Nova.rs.\nOn kaže da su u ponudi i poslovi s punim radnim vremenom i oni sa fleksibilnim radnim vremenom, i da zarade u tom sektoru beleže manji rast.\nOtpušteno više od 400 radnika u Industrijskoj zoni Subotice\nTurističke agencije vraćaju pomoć i otpuštaju radnike\n„Sve ostale zarade su u nivou prošle godine“, kaže osnivač sajta Klik do posla.\nU „Poslovima Infostud“ ističu da je ova godina, upravo zbog pandemije koronavirusa – drugačija od ostalih. Ovaj sajt beleži povećanje broja oglasa koje poslodavci daju za slobodno nazvano – „hibridne pozicije“, koje mogu da se podjednako dobro rade i iz kancelarije, i od kuće.\nMiloš Turinski, pr menadžer sajta „Poslovi Infostud“ za Nova.rs ističe da poslodavci traže radnike najviše za upravljanje projektima (projekt menadžment), zatim za učenje stranih jezika, ali i kol centre i generalno – IT sferu poslovanja.\n„Beležimo povećanje broja oglasa za te, da ih tako nazovem ‘hibridne pozicije’, zbog situacije u kojoj se nalazimo. To su uvek kancelarijski poslovi koji mogu da se rade od kuće, ali to ne znači nužno da se zaposleni, prođe ova situacija, neće vratiti u sedište firme“, navodi Turinski za Nova.rs.\nKada je, posle vanrednog stanja, situacija sa koronavirusom počela da se stabilizuje, potražnja za ovakve pozicije je počela da pada, ali je opet porasla kada je krenuo drugi talas, ili drugi pik zaražavanja virusom.\n„IT oblast je ona koja nudi i van pandemije najviše mogućnosti za zapošljavanje. Kod predavača stranih jezika traži se uglavnom učenje engleskog jezika za decu u Japanu ili Kini. To nije po principu platforme gde vi kao fizičko lice konkurišete na određenu poziciju, već konkurišete kod poslodavca“, objašnjava Turinski.\nKada je reč o platama, poslodavci izbegavaju da u oglasima navode visinu plate.\n„Kada je reč o predavačima engleskog jezika, na primer, satnica zna da bude oko 10 dolara. Najviše su plaćeni IT poslovi. Najtraženiji su senior programeri, koji su samim tim i najplaćeniji – plate su im više nego u Srbiji, a za koliko tačno – možemo samo da nagađamo“, zaključuje Turinski.\nU Srbiji najviše kreativnih usluga, multimedije, razvoja softvera…\nAnaliza Centra za istraživanje javnih politika GIGMETAR pokazuje da, kada je reč o gig radnicima (onima koji rade na digitalnim platformama), na nivou Republike Srbije dominiraju kreativne usluge i multimedija.\nNa drugom mestu je – razvoj softvera.\n„Dve trećine gig radnika u Srbiji radi poslove iz ove dve oblasti, što predstavlja veliki potencijal Srbije u izgradnji ekonomije zasnovane na znanju. U odnosu na globalne trendove Srbija beleži procentualno veću zastupljenost gig radnika u oblasti kreativnih usluga i multimedija sa dve petine u odnosu na jednu trećinu učešća gig radnika globalno“, navodi se u istraživanju Centra.\nTanja Jakobi, izvršna direktorka Centra za istraživanje javnih politika, za Nova.rs kaže da Centar radi na sveobuhvatnom istraživanju uticaja Covid 19 na radnike na digitalnim platformama i očekuje da će biti u mogućnosti da te nove rezultate GIGMETAR predstavi krajem novembra.\n„Ono što možemo da kažemo na osnovu drugih relevatnih izvora, kao što je OLI Index je da je Srbija u celom ovom periodu zadržala svoje mesto na globalnoj mapi platformskog rada i da se nalazi na 11. mestu po broju radnika aktivnih na platformama, koje su obuhvaćene merenjem OLI Index a to su Fiverr, Freelancer, Guru, i PeoplePerHour“, ističe Jakobi.\n12. sep. 2020 28\nIstovremeno, kako ističe, posle vrlo male ponude projekata u aprilu ove godine, tražnja za radom gig radnika počela je snažno da raste ovog leta što je trajalo do avgusta meseca kada je tražnja za gig radom ponovo snažno opala.\n„Ovakav trend je drugačiji od ‘normalnih godina’ kada tražnja za gig radnicima i obim njihovog posla raste od februara do maja, a zatim pada tokom leta i ponovo raste od septembra do božićnih praznika“, kaže Jakobi.\nNaručioci posla gig radnika su najčešće velike kompanije iz SAD, Australije i Azije i oni, kako ističe – diktiraju tempo posla.\n„Ono što je karakteristično za ovu godinu, a što znamo iz izveštaja ovih platformi jeste da su mnoge strane kompanije ‘premestile’ svoje radnike na platforme jer im je tako bilo jednostavnije da organizuju posao, što je uticalo i na priliv novih gig radnika na platforme“, navodi sagovornica Nova.rs.\nCentar za istraživanje javnih politika se, kako navodi, odlučio da prati aktivnosti gig radnika iz Srbije i regiona na platformi Upwork iz nekoliko razloga.\nNaime, Upwork je najveća globalna platforma mereno bruto obimom usluga, sa oko sedam miliona registrovanih klijenata i 12 miliona registrovanih gig radnika. Ovu platformu koristi više od trideset procenata Fortune 500 kompanija. Gig radnici na Upworku nude više od 8000 različitih veština i profesija, a Upwork je vodeća platforma za gig radnike u Srbiji i regionu, i pruža najreprezentativnije podatke o korisnicima platforme, navode u Centru.\nTakođe, dodaje – znamo da je u ovom periodu došlo i do promene u tražnji za određenim skilovima radnika i da su najtraženiji bili gig radnici iz oblasti IT.\n„Ukratko može se reći da je u periodu korone porastao i broj radnika preko platformi i broj projekata koji se nude preko platformi a takođe je došlo i do prekompozicije u tražnji za veštinama jer su najtraženiji bili IT radnici. Imajući u vidu da su u strukturi radne snage na platformama najzastupljeniji radnici iz oblasti kreativnih usluga i multimedije, možemo da zaključimo da nisu svi gig radnici jednako pogođeni“, zaključuje Tanja Jakobi.\nIzbijanje pandemije kovid 19, prema ovoj analizi, odrazilo se na obim rada gig radnika u Srbiji pa je tako u merenju koje pokriva mart i april 2020, došlo do pada od 5,6 odsto u broju aktivnih radnika u odnosu na prethodni period (januar-februar 2020).\n„Iako je pad u Srbiji usled pandemije umereniji u odnosu na globalni prosek, sezonski obrazac ovog tipa rada u kome on redovno, već godinama raste u prolećnim mesecima, ove godine je (po prvi put) izostao. Tako, kada se u obzir uzme i taj neostvareni sezonski rast, onda pad od 5,6 odsto otkriva samo deo priče i očekivano pokazuje da je i ovo tržište rada osetljivo na globalne izazove kao što je ovaj sa kojim se suočavamo“, ističe se u analizi.\nU regionu Vojvodine je zabeležen najizraženiji pad udela gig radnika (8,5%).\nU Šumadiji i Zapadnoj Srbiji, jedinom regionu koji je u poslednjem periodu zabeležio rast u broju aktivnih gig radnika (1%), najviše je porastao udeo radnika u oblasti administrativnih usluga i unosa podataka sa 16 odsto na 18,1 odsto . Porast je zabeležen i u drugim profesijama, a skoro da nije bilo promena u samo u oblasti pisanja i prevođenja (sa 15,8% sa 15,7%).\nCena radnog sata po polu i profesiji\nProsečna cena radnog sata gig radnika u Srbiji blago je porasla u periodu pandemije, sa 19,3 dolara, na 19,6 dolara, što se slaže sa globalno zabeleženim trendovima, pokazuje analiza.\n„Time je smanjen jaz između prosečnih cena radnog sata u Srbiji u odnosu na globalni prosek, koji je iznosio 21 dolar. Iako je i dalje uočljiva značajna razlika između polova u zaradi, ona je u martu i aprilu znatno umanjena pošto žene u najnovijem merenju ostvaruju 83 odsto cene radnog sata muškaraca (prema 79,1 odsto prosečne zarade muškaraca u januaru-febuaru).\nTime se Srbija, praktično, gotovo izjednačila sa globalnim prosekom prema kome gig radnice prosečno zarađuju 84 odsto zarade gig radnika“, ističe se u analizi Centra za istraživanje javnih politika.\nDo smanjivanja razlike u zaradama po satu između muškaraca i žena došlo je u svim profesijama, izuzev u oblasti administrativnih usluga i unosa podataka gde je jaz ostao praktično isti.\nMali udeo žena frilensera, ali veći od globalnog proseka\nU polnoj strukturi gig radnika nisu zabeležene značajnije promene, pokazuje analiza Centra.\nKao i u prethodnom merenju, rezultati ovog istraživanja pokazuju da su dva od tri gig radnika u Srbiji muškarci, što ukazuje da je digitalni rad još uvek dominantno muška profesija.\nU maju je udeo žena gig radnika bio 31,4 odsto. Ipak, učešće žena u frilenserskoj radnoj snazi u Srbiji i dalje je veće u odnosu na globalni prosek (24%).\ncentar za istraživanje javnih politikagigmetarigor avramovićklik do poslamiloš turinskiposlovi infostudTanja Jakobi\nFirme bliske SNS kupuju banje po Srbiji


OBRAZLOŽEN SET MEDIJSKIH ZAKONA U NARODNOJ SKUPŠTINI RS - ROK ZA PRIVATIZACIJU MEDIJA 1. JUL 2015. GODINE: UKOLIKO DO 1. JULA 2015. GODINE NE BUDE PRODAT KAPITAL, POSTUPAK PRODAJE SE OBUSTAVLJA, AKCIJE ćE BITI PONUđENE ZAPOSLENIMA, A UKOLIKO ZAPOSLENI ODBIJU PONUDU, KAPITAL PRESTAJE DA POSTOJI I BRIšE SE IZ REGISTRA MEDIJA\nMinistar za kulturu i informisanje u Vladi Republike Srbije Ivan Tasovac izjavio je da se usvajanjam seta medijskih zakona, koji se donose posle 11 godina, obezbeđuje pravovremeno, istinito, potpuno i nepristrasno informisanje i izlazak države iz medija do sredine iduće godine.\nTasovac je u Skupštini Srbije obrazlažući poslanicima tri predložena medijska zakona - o javnom informisanju, o elektronskim medijima i o javnim medijskim servisima, rekao da je Zakon o javnom informisanju i medijima krovni zakon.\nOn je naglasio da ti zakoni garantuju slobodu medija u skladu sa evropskim standardima i naveo da su ciljevi zakona stvaranje uslova za profesionalne medije, uspostavljenje okvira koji garantuje slobodan protok ideja i mišljenja, bez mešanja države koje bi bilo ograničavajuće i čime bi bio jasno definisan javni interes.\nTakođe, prema njegovim rečima, ovim zakonima bilo bi jasno definisano finansiranje medija, zaštita prava urednika, novinara i podsticanje novinarskog udruživanja, zaštita maloletnika, kao i zabrana govora mržnje.\nMinistar za kulturu i informisanje je dodao da je Zakonom o javnom informisanju i medijima definisan izlazak države iz medija, odnosno rok za privatizaciju - 1. jul naredne godine i obaveza da pet godina taj medij zadrži istu delatnost.\nUkoliko do 1. jula 2015. godine ne bude prodat kapital, postupak prodaje se obustavlja, akcije će biti ponuđene zaposlenima, a ukoliko zaposleni odbiju ponudu, kapital prestaje da postoji i briše se iz registra medija, objasnio je Tasovac.\nTasovac je naveo i šta je, po predloženim zakonskim rešenjima, javni interes u javnom informisanju, istakavši da je to istinito i nepristrasno, blagovremeno i potpuno informisanje svih građana, na srpskom jeziku i maternjem jeziku nacionalnih manjina i srpskom jeziku građana van teritorije Srbije, kao i informisanje inostrane javnosti kada je to u interesu Srbije.\nRazvoj medijske pismenosti, formiranje javnih servisa na republičkom i pokrajinskom nivou, takođe je javni interes, dodao je Tasovac.\nGovoreći o predloženom zakonu o elektronskim medijima, ministar za kulturu i informisanje je istakao da je audio-vizuelna politika jedna od najznačajnih politika EU, pa je neophodno da postojeći propis bude zamenjen novim koji će uhvatiti korak sa novim vremenima u okviru elektronskih medija.\nOn je naveo da regulatorno telo za elektronske medije - Republička radio-difuzna agencija (RRA) menja naziv u Regulatorno telo za elektronske medije, u svojstvu pravnog lica, regulator je odgovoran skupštini, a savet tog tela ima devet članova.\nTasovac je naglasio da je precizno utvrđena procedura izbora članova saveta, detaljno opisani poslovi kojima će se baviti regulator, kako se garantuje sloboda prijema iz drugih država i definiše pravilo pristupa najvažnijim događajima, kao i kako je propisana zaštita medijskog pluralizma.\nMinistar je podsetio da do 17. juna 2015. godine mora biti završena digitalizacija, a da je usvajanje tog zakona preduslov za digitalizaciju.\nKada je reč o zakonima o javnim medijskim servisima, odnosno o RTS i RTV, Tasovac je istakao da odredbe Zakona o radiodifuziji iz 2002. godine moraju da se prilagode tehničkim standarima i neke obaveze moraju da se preciznije definišu u skladu sa međunarodnim propisima.\nTasovac je naveo da predloženi zakon, pored ostalog, predviđa ukidanje pretplate i prelazak na finansiranje iz taksi, koje će se uplaćivati na dva osnovna računa i koja će biti obavezna i naglasio da se sredstva iz javnih prihoda ne mogu koristiti za finansiranje osnovne delatnosti javnog medijskog servisa i za komercijalnu delatnost.\nIzvor: Press služba Vlade Republike Srbije, 30.7.2014.


Stvaraoci Srpske ne smiju biti zaboravljeni | Opština Višegrad\nStvaraoci Srpske, njihove porodice, ratni vojni invalidi ne smiju biti zaboravljeni, a Republika Srpska mora biti iznad svega, poručeno je na centralnom događaju u Višegradu obilježavanja Dana boraca Republike Srpske i 215 godina od Prvog srpskog ustanka.\n„Obilježavanjem Dana boraca Republike Srpske i 215 godina od Prvog srpskog ustanka pokazujemo da poštujemo žrtve koje su date za stvaranje Srpske, u kojoj danas slobodno živimo i koju smo krvlju naših predaka branili i odbranili. Sjećajući se tih teških vremena, svjesni smo da ni naših današnjih tekovina ne bi bilo bez srpskih ustanika, koji su odredili našu sadašnjost, pokazujući nam puteve u budućnost“, istakao je Đurević.\nOn je dodao da je budžet opštinske Boračke organizacije za ovu godinu 190.000 KM.\nNakon ceremonije obilježavanja Dana boraca i Prvog srpskog ustanka, Savčić je uručio posthumno odlikovanje porodici nekadašnjeg predsjednika Predsjedništva BORS-a Dražana Perendije i nekadašnjeg člana Predsjedništva BORS-a Svetozara Aćimovića iz Trebinja.\nPrethodno su u Manastiru Dobrun služeni liturgija i parastos, nakon čega su delegacije položile vijence na centralni spomenik borcima na Trgu palih boraca u Višegradu.\nVijence su položili izaslanik predsjednice Republike Srpske Milorad Kojić, izaslanik srpskog člana Predsjedništva BiH Dragan Vuković, ministar Milunović i Savčić.\nVijence na spomenik položili su i državni sekretar Ministarstva za rad i zapošljavanje, boračka i socijalna pitanja u Vladi Srbije Zoran Antić, delegacija Organizacije porodica zarobljenih i poginulih boraca i nestalih civila Srpske, Saveza organizacija i udruženja ratnih vojnih invalida, Saveza logoraša, Udruženja civilnih žrtava rata, te Udruženja veterana Republike Srpske.\nVijence su položile i delegacija Trećeg pješadijskog /Republika Srpska/ puka, delegacija opština Višegrad, Foča i Novo Goražde, te delegacije opštinskih boračkih organizacija.\nObilježavanju je prisustvovao i predsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac.


Jedan kilometar puta u malom mestu Turuvr u Normandiji prekriven je specijalnim solarnim panelima, pa je tako Francuska postala prva zemlja na svetu koja je dobila solarni put.\nEngleska će postati prva zemlja na svetu koja će dobiti puteve koji omogućuju bežično napajanje električnih vozila, pa će tako vozači svoje električne automobile moći da pune i dok voze.\nDeonica je prekrivena sa 2880 panela koji su povezani sa lokalnom električnom mrežom, a proizvodiće dovoljno energije za napajanje uličnog osvetljenja u gradiću koji broji 3.400 stanovnika. Proizvodni kapaciteti zavisiće od vremenskih prilika, ali se očekuje da će ovaj solarni put na godišnjem nivou generisati 280 megavat-časova električne energije.\n— Les Travaux Publics (@FNTP_info) December 23, 2016\n"Wattway", kako je nazvana ova fotovoltažna površina kojom je prekriven put, rezultat je petogodišnjeg istraživanja koje su vodile kompanija "Colas" i Francuski nacionalni institut za solarnu energiju. Solarni paneli zaštićeni su slojevima silikonske smole što čini solarne puteve otpornim na kretanje teških vozila i omogućuje bolje prijanjanje guma.\n— Konbini France (@KonbiniFr) December 22, 2016\nProjekat vredan pet miliona evra sponzorisala je vlada u okviru eksperimenta kojim bi se utvrdilo da li bi pretvaranje francuskih autoputeva u solarne puteve bilo održivo rešenje za generisanje energije.\n— LaRouteSolaire (@WattwaybyColas) December 22, 2016\nZa sada se energija dobijena iz ovog puta pokazala kao skupo rešenje jer je procenjeno da košta 13 puta više od energije dobijene iz standardnih krovnih solarnih panela. Međutim, ministarka životne okoline Segolen Rojal tvrdi da će cena drastično opasti kako što više puteva bude prekriveno panelima.\nPREPORUKA: Stižu prvi plastični putevi\nKao pozitivnu stranu ministarka navodi i to da će se koristiti velike površine postojeće putne infrastrukture, pa za proizvodnju energije neće biti potrebe da se grade novi objekti ili putevi.\n— LaRouteSolaire (@WattwaybyColas) January 2, 2017\nTehnika, Tehnologija, Put, Solarni paneli, Francuska, Wattway, Colas, Solarni put, Normandija, Turuvr, Segolen Rojal, Autoput, Električna energija, Obnovljivi izvori energije, Eko, Zaštita životne sredine


Sjajan uspeh juniorki na Evropskom prvenstvu proslavljen u Kući košarke\nU prostorijama Košarkaškog saveza Srbije održana je konferencija za medije upriličena povodom velikog uspeha juniorske reprezentacije u Mađarskoj koja je osvojila srebrnu medalju.\nKonferenciji su prisustvovali Predrag Danilović, predsednik Košarkaškog saveza Srbije, Ana Joković, potpredsednica Saveza zadužena za žensku košarku, selektor Miloš Pavlović i igračice Ivana Katanić i Teodora Turudić.\nPredsednik Košarkaškog saveza Srbije (KSS) Predrag Danilović rekao je da su juniorke Srbije napravile veliki uspeh osvajanjem srebrne medalje na Evropskom prvenstvu u mađarskom Šopronu i da se nada da će isto tako nastaviti u budućnosti.\n"Tu sam i ja da se "ogrebem" za slavu košarkašica, mnogo sam srećan i drago mi je. Napravljen je ogroman uspeh, veliko hvala Ani Joković, stručnom štabu i igračicama. Ostaće im najlepše sećanje, nadam se da ove medalje neće biti poslednje u vašim karijerama", rekao je Danilović.\nPotpredsednik KSS za žensku košarku Ana Joković podsetila da je osvojena treća medalja za žensku košarku za samo tri godine.\n"Ne znam da li su ljudi svesni kakav je uspeh ostvaren, u kakvom stanju su klubovi, hvala Crvenoj zvezdi i Radivoju Koraću čije su igračice okosnica tima. Izgubili smo za jedan koš u finalu, ali je ova generacija pokazala kako se igra za državni dres", poručila je Joković, dodavši da je Danilović nastavio uspešnim putem kao i njegov prethodnik Dragan Đilas u podršci ženskoj košarci.


Noviteti iz sveta sokova: Da "udobno" pijete\nKompanija Nectar je u godini jubileja kada obeležava 20 uspešnih godina svog poslovanja, predstavila uvođenje nove tehnologije i investicije u dalji razvoj. Ovim povodom svečano je puštena u rad nova najsavremenija Tetra Pak linija za proizvodnju dve vrste modernih i inovativnih ‘on the go’ porcijskih pakovanja. Investicija u novu liniju iznosila je 1.5 miliona evra, i predstavlja dalji korak u razvoju najrazličitijih kategorija proizvoda u malim pakovanjima u skladu sa svetskim trendovima.\nZahvaljujući svom kompaktnom dizajnu, nova linija Tetra Pak A3/Compact Flex pruža maksimalnu fleksibilnost, omogućavajući kompaniji da rotira proizvodnju između različitih pakovanja.\nSaradnjom kompanije Tetra Pak, vodeće svetske kompanije u proizvodnji rešenja za preradu i pakovanje prehrambenih proizvoda, i tržišnog lidera kompanije Nectar, srpskom tržištu je među prvima u jugoistočnoj Evropi predstavljena inovativna Tetra Brik Aseptic 200 ml Slim Leaf ambalaža. Novi paket daje superiorno iskustvo za potrošače, sa svojim panelima u obliku listova i centralizovanom slamnom rupom za dodatnu diferencijaciju koja donosi inovativni izgled pića kao što su sokovi, nektari, voćni smoothy i druga pića koja ne moraju da se čuvaju u frižideru. U ovu ambalažu veličine porcije pakovaće se omiljeni Nectar Family i Kids 100% voćni sokovi, namenjeni konzumiranju u pokretu.\n“Kompanija Nectar već punih 20 godina trudi se da celom regionu ponudi nove, drugačije, inovativne i najvažnije kvalitetne proizvode. U jubilarnoj godini poslovanja, naš fokus je na daljem razvoju i investicijama, koje će se u skladu sa planovima progresivno nastaviti i u budućnosti. Prateći potrebe savremenog čoveka, kao i trendove u konzumaciji, investirali smo preko 1.5 miliona eura u novu, najsavremeniju Tetra Pak® liniju za proizvodnju dve vrste modernih i inovativnih ‘on the go’ porcijskih pakovanja. Na ovaj način cemo prvi na tržištu Srbije i regiona ponuditi različite kategorije proizvoda u inovativnim formatima pakovanja pogodnim za život u pokretu. Kompanije Nectar i Tetra Pak® veoma uspešno sarađuju već skoro dvadeset godina i duboko verujem da će se na isti način saradnja nastaviti i u budućnosti.“– izjavio je Mihailo Janković, direktor Nectar grupe.\n“Veoma smo srećni što smo se pridružili našem partneru kompaniji Nectar u obeležavanju svoje dvadesetogodišnjice sa uvođenjem nove Tetra Pak A3/Compact Flex proizvodne linije i lansiranjem tri nova paketa iz našeg najbolje prodajanog Tetra Brik Aseptic opsega! To je rezultat najrazvijenijeg partnerstva koje smo razvili sa kompanijom Nectar tokom svih ovih godina, ulaganjem zajedno u razvoj lokalne srpske industrije sokova i oduševljavajući potrošače inovativnim proizvodima koji odgovaraju njihovom životnom stilu. Kao dve kompanije kojima su inovacije izvor rasta poslovanja, uveren sam da će to biti korak za mnoge buduće projekte koje će Tetra Pak i Nectar razvijati zajedno u Srbiji i regionu!”, izjavio je Francesco Faella, izvršni direktor Tetra Pak u jugoistočnoj Evropi Evropi.\nRekord čarter letova sa beogradskog aerodroma


Izvor: SrbijaDanas.com, 22.Maj.2020, 01:51\nNema mira u Šimanovcima...\nPotresni kadrovi uzdrmali su sve zadrugare, a Lunini roditelji nisu krili koliko su razočarani u svoju ćerku.\nZadrugari su večeras imali priliku da pogledaju sve ono što su pričali prethodnih dana, slagali ili prećutali jedni drugima. Jedan od video-priloga koji su zadrugari imali prilike da vide jeste nastavak turbulentne svađe Lune Đogani i Marka Miljkovića tokom prethodne žurke.\nSvi zadrugari bili su šokirani ovim potresim >> Pročitaj celu vest na sajtu SrbijaDanas.com << scenama, pa je tako i Lunina majka najviše navukla tuge na svoje lice. Anabela Atijas nije mogla da gleda potresne kadrove, pa je sve vreme urlala iz petnih žila zbog Miljkovićevog nastupa.\nGagi Đogani od blama nije mogao da izdrži, te je napustio Belu kuću, a za njim je krenula i ćerka Luna, jer nije mogla da podnese kadrove koje je sama priredila svojim roditeljima.


Zilkić: "Novopazarski atletičari najuspešniji u Bugarskoj" - Sportske.net\nZilkić: "Novopazarski atletičari najuspešniji u Bugarskoj"\nTrener atletskog kluba Novi Pazar Rifat Zilkić rekao je danas da su članovi tog kluba na seniorskom Prvenstvu Balkana u Staroj Zagori, u Bugarskoj, ostvarili istorijski uspeh osvajanjem tri zlatne medalje.\nTrener atletskog kluba Novi Pazar ponosan je na postignuća svojih atletičara.\n"Osvojili smo preko 40 odsto od ukupnog broja zlatnih odličja reprezentacije Srbije. Pobede Amele Terzić su očekivane, to je normalan splet okolnosti i nastavak njenog kontinuiteta osvajanja medalja, dok je Jasmin Ljajić bio najprijatnije iznenadjenje u našem nacionalnom timu", rekao je Zilkić novinarima u Novom Pazaru.\nTerzićeva je prošlog vikenda odbranila titule seniorske prvakinje Balkana na 3.000 i 1.500 metara, dok je Ljajić pobedio na stazi dugoj tri kilometra.\n"Bilo je teško, posebno jer su svi želeli da izbore mesto u selekciji Balkana za osmomeč u Francuskoj. Na 3.000 metara sam lakše došla do pobede, dok sam na 1.500 imala poteškoće zbog velike vrućine", kazala je Terzićeva.\nOna će 31. avgusta biti deo reprezentacije Balkana na osmomeču u Valansu, gde će trčati na 1.500 metara. Na tom takmičenju učestvovaće još selekcije Francuske, Rusije, Nemačke, Ukrajine, Italije, Skandinavije i SAD.\nPre toga, Terzićeva će od 10. do 18. avgusta nastupiti u istoj discipilni na Svetskom prvenstvu u Moskvi, a kvalifikacije su zakazane za 11. avgust pre podne.\nJasmin Ljajić je do svog najznačajnijeg rezultata u dosadašnjoj karijeri došao u finišu trke na 3.000 metara.\n"U poslednji krug ušli smo gotovo poravnati rumunski takmičar i ja, obišao sam ga u poslednjih 100 metara i prezadovoljan sam. Prvak Balkana ne može da bude svako i meni je čast što sam najbolji na našem poluostrvu", rekao je Ljajić.


30.09.2019 u 11:01\nNa atletskom Balkanskom prvenstvu za veterane Cvetko Kitić osvojio sedam medalja\nPenzionisani profesor niškog Medicinskog fakulteta Cvetko Kitić (83) osvojio je sedam medalja i to tri zlatne, jednu srebrnu i tri bronzane na Balkanskom prvenstvu u atletici za veterane organizovanom nedavnom u Bukuruštu. Nadmećući se u kategoriji atletičara starijih od 70 godina, Kitić je pobedio u trci na 100 metara, troskoku i skoku udalj. U trci na 110 metara sa preponama bio je drugi, a bronzane medalje osvojio je u štafetama sa atletičarima iz Beograda. Profesor Cvele, kako ga Nišlije zovu, siguran je da bi se iz Bukurešta vratio sa još kojom medaljom, ali su propozicije takve da je mogao da prijavi samo četiri discipline u pojedinačnoj konkurenciji. „Najdraža mi je medalja u trci na 100 metara, a potom medalja u skoku udalj. Sto metara sam istrčao za 15,7 sekundi, a udalj sam\n27.09.2019 u 11:49\nĐukanović: EU da imenuje specijalnog izaslanika za Zapadni Balkan\nPODGORICA – Pažnja Sjedinjenih Država ka regionu Zapadnog Balkana se pojačava i to je ohrabrujuće, izjavio je predsednik Crne Gore Milo Đukanović i istakao da očekuje i da Evropska unija, poput SAD, imenuje nekog ko će se pozabaviti problemima u regionu. Đukanović, koji je u Njujorku učestvovao na 74. zasedanju Generalne skupštine UN, u intervjuu Glasu Amerike kaže da je kroz niz razgovora i susreta sa stranim zvaničnicima bila prilika za testiranje spremnosti nove evropske adminstracije da se vrati dobrom tempu politike proširenja, odnosno daljeg ujedinjenja Evrope. „Zajedno smo svedoci tome da je komisija koja je upravo završila mandat u poslednjem periodu imala ozbiljne faze usporavanja u realizaciji te svoje najuspešnije politike. To je nešto na što smo uporno upozoravali i\n17.09.2019 u 09:42\nKurc da prestane da pali po Balkanu\nLider Narodne partije Austrije (OVP) Sebastijan Kurc treba da prestane da „pali” na Balkanu, ističu Štefi Krisper i Duglas Hojs iz austrijske partije Neos, reagujući na intervju koji je bivši austrijski kancelar dao Tanjugu. „OVP svojim neodgovornim pristupom ugrožava bezbednost Zapadnog Balkana i Austrije”, ocenjuju oni, povodom izjave Kurca da će Austrija prihvatiti svako rešenje do kojeg dođu Beograd i Priština u dijalogu, pa i promenu granica ako to doprinosi uspostavljanju održive stabilnosti. Promenom granica duž etničke linije, kakvu zamišljaju Aleksandar Vučić i Hašim Tači, ne treba se igrati, upozorava Krisper. On dodaje da bi podrška Austrije takvoj opciji mogla voditi ka tome da „nacionalističke snage” na Balkanu, posebno navodeći bosanske Srbe pod Miloradom Dodikom,


Lekari u Beču spremni da maloj Aniti spasu pluća, čeka se država : Nadlanu.com\nLekari u Beču spremni da maloj Aniti spasu pluća, čeka se država\nObjavljeno 1. nov 2013. / 09:46:00\nDoktor Vladislav Vukomanović, koji leči malu Anitu, kaže da je Anitino stanje za sad stabilno, ali da na operaciju ne bi smelo previše da se čeka.\n„Za Anitu trenutno nisu dani problem, ali meseci jesu. Nakon ugradnje pumpe moraće da se čeka najmanje šest do sedam meseci na drugu fazu lečenja. Kad bi se na prvu intervenciju čekalo narednih šest meseci, to bi ukupno bilo predugo“, objašnjava Vukomanović za Nadlanu.com.\nVukomanović kaže da su doktori sa AKH Klinike potvrdili da, bar na neko vreme, mogu da spasu Anitina pluća ugradnjom pumpe u srce, koja bi uticala na smanjenje pritiska u plućima, nakon čega bi ova devojčica automatski bila stavljena na listu čekanja za transplantaciju srca.\nAnita na pregledu u AKH klinici u Beču u društvu doktora Vukomanovića\n„Poslao sam mejl klinici u Beču tražeći datum prijema i predračun, na šta mi je doktor Cukerman odgovorio kako su oni u redovnoj komunikaciji sa Ministarstvom zdravlja Srbije i da se nada da ćemo uskoro imati datum“, kaže Vukomanović za naš portal.\nPRVO ZAJEDNIČKO PUTOVANJE: Maja Marinković i Filip Car…\nMINISTARSTVO ZDRAVLJA: Pripremamo sistem, u naredne tri…\nPitali smo Ministarstvo zdravlja da li je za sledeći korak u Anitinom lečenju, ugradnju pumpe u pluća, neophodno prethodno potpisivanje skrining Sporazuma između KC Srbije i AKH Klinike u Beču za transplantaciju srca i pluća, i kad a će se to desiti, s obzirom da je sve trebalo da bude završeno do kraja septembra.\nIz Ministarstva zdravlja smo dobili odgovor da se čeka na sporazum, čije se potpisivanje očekuje „u najskorije vreme“.\n„Sekretar Vladimir Đukić je rekao da će se lično založiti za to da ovaj sporazum bude što pre potpisan, a država će platiti sve troškove Anitinog lečenja kao što je i obećano“, poručuju iz Ministarstva zdravlja.\nAnita Balaž (12) i njena majka Ksenija ispred Instituta za zdravstvenu zaštitu majke i deteta Srbije\nDok čeka potpisivanje papira od kojih joj zavisi život, mala Anita ne ide u školu jer se zbog smanjenog kapaciteta pluća i kardiomiopatije prebrzo zamara pa ne bi mogla da se penje i silazi niz školske stepenice, ali i iz predostrožnosti da ne „pokupi“ neki virus, što bi moglo dodatno da odloži operaciju.\n„Trudimo se da normalno živimo zbog nje, i ona se trudi da prati nastavu tako što čita udžbenike i zove drugare iz škole svaki dan. Sad nam je svima najbitnije da ona ozdravi“, kaže Anitina majka Ksenija i dodaje: "Anita se inače ne žali, ali je juče čitav dan govorila da joj je loše. Poslednjih dana se zamara više nego ranije i stitna zlezda joj je natekla, ali analize krvi su dobre".\nAnita BalažBečinstitut za majku i deteministarstvo zdravljatransplantacija


Fule: Širenje EU-a dio rješenja problema | Eurointegracije Vijesti | Al Jazeera\nFule: Širenje EU-a dio rješenja problema\nSamo zemlje kandidati govore o zamoru od proširenja, ali to je zapravo zamor od reformi, stav je Štefana Fulea (Getty Images)\nEvropski komesar za proširenje Štefan Fule rekao je da proširenje Evropske unije nije uzrok problema koji postoje u Uniji, već je dio rješenja.\n“Povodom krize, građani EU-a i država kandidata su zabrinuti, ali proširenje nije uzrok teškoća i problema koji postoje u EU-u, već je dio rješenja”, rekao je Fule na konferenciji u Briselu pod nazivom “Proširenje u perspektivi”.\nFule je rekao da pridruživanje Hrvatske predstavlja dokaz transformacijske moći EU-a i dodao da “samo zemlje kandidati govore o zamoru od proširenja, ali to je zapravo zamor od reformi”, saopćeno je iz nevladine organizacije Evropski pokret u Srbiji.\nPrema njegovim riječima, u predpristupnom periodu nadgledanje ekonomske politike bit će pojačano i više pažnje će biti posvećeno pitanjima transporta, energije, klimatskim promjenama i malim i srednjim preduzećima.\nGeneralna sekretarka Evropskog pokreta u Srbiji Maja Bobić rekla je na konferenciji da pristupanje Evropskoj uniji još pruža najbolji okvir za kompleksne ekonomske, političke, socijalne i kulturne reforme u zemljama regije.\n“Ekonomska kriza učinila je proces proširenja manje privlačnim i EU ne izgleda stabilno, sposobno niti zainteresovano za transformaciju društava i država kao što je to bilo ranije”, rekla je Bobić i dodala da je proces pridruživanja Srbije identificiran sa normalizacijom odnosa sa Kosovom.\nOtvarajući konferenciju, Maria Eleni Koppa, izvjestilteljica Evropskog parlamenta za proširenje, istakla je da je proširenje najuspješnija eksterna politika Evropske unije, ali da opada entuzijazam među državama članicama, dok se istovremeno postavljaju pitanja ekonomskih i socijalnih troškova.\nTo, ipak, ostaje ključna politika Evropske unije, dodala je ona.\nSchulz: EU je Frankensteinovo čudovište\nGlavni problem u Evropskoj uniji je u nepoštovanju principa podjele vlasti, jednom od osnovnih stubova demokratije, smatra predsjednik EP-a.\nVan Rompuy: Izlazak iz EU će koštati London\nOdlazak je odluka koja se donosi s namjerom, slobodno, i ona je u potpunosti legitimna, ali ima svoju cijenu.\nPolovina Britanaca za izlazak iz EU-a\nOko 45 posto ispitanika misli da njihova zemlja izvlači prednosti iz Evropske unije, dok 34 posto suprotno.


Mađarski studenti blokali Univerzitet za pozorišnu i filmsku umjetnost\nStudenti ispred univerziteta u Budimpešti, 2. septembar, 2020.\nStudenti mađarskog Univerziteta za pozorišnu i filmsku umjetnost u Budimpešti zapečatili su ulaze u zgradu kako bi zaustavili ulazak novog upravnog odbora i obavezali se da će održavati blokadu sve dok se ne ispune zahtjevi za autonomijom od vladine kontrole, javlja agencija Reuters.\nPrestižna institucija, koja je u proteklih 155 godina iznjedrila mnoge najpoznatije mađarske redatelje i filmske radnike, zatečena je u kulturnom ratu dok nacionalistička vlada premijera Viktora Orbana širi kontrolu nad univerzitetima, istraživačkim institucijama i medijima.\nNeke od Orbanovih pristalica kažu da žele prekinuti ono što vide kao dominaciju liberala u mađarskoj umjetnosti.\nOrbanove snage u Vojvodini jačaju pozicije\n"Ostat ćemo dok se ne ispune naši zahtjevi i dok se ne ispostave pismene garancije za autonomiju ", rekao je vođa studenata Mihaly Csernai novinarima u srijedu, 2. septembra ispred univerziteta čija su vrata prelijepljena trakom. Otprilike 100 studenata je postavilo kamp unutar zgrade.\nUprava univerziteta podnijela je ostavku u ponedjeljak, 31. avgusta u znak protesta nakon što je vlada imenovala odbor od pet povjerenika, odbijajući članove koje je predložio univerzitet.\nVlada negira bilo kakav pokušaj ograničavanja slobode izražavanja. Rečeno je da činjenica da će nekim univerzitetima upravljati upravni odbori zapravo eliminiše državni uticaj na njih.